Written by Мубашшир Аҳмад Dec 27, 2016 - 3036 Views\nСавол: Мусулмонларга душманчилиги йўқ ғайридинларни байрамлари билан табриклаш, мусибат ва ўлим муносабати билан уларга таъзия изҳор қилишнинг ҳукми нима?\nЖавоб: Шубҳасиз масала жуда муҳим ва нозик. Хусусан Ғарб мамлакатларида яшайдиган мусулмонлар учун. Улар ғайридин ерли аҳоли билан бирга яшайдилар ва ҳаёт ўртага қўйган масалаларда доимий алоқада бўладилар. Масалан, турар-жойда қўшни, ишда ҳамкор, ўқишда ўртоқ. Мусулмон киши муайян ҳолатларда мусулмон бўлмаганлардан яхшилик ва марҳамат кўради. Масалан мусулмон талабага ўқитувчиси ихлос билан дарс беради, мусулмон хастани доктор эътибор билан даволайди ва ҳоказолар. Айтилганидек, инсон эҳсоннинг асири.\nМусулмон ана шундай мусулмонга адовати йўқ, дини тўғрисида унга қарши урушмайдиган, диёрларидан ҳайдаб чиқармайдиган ва чиқаришга ҳаракат қилмайдиган ғайримусулмонларга қандай муносабатда бўлиши керак? Қуръони карим мусулмонларнинг бошқалар билан алоқалари дастурини икки оятда тузиб берган. Бутпараст мушриклар тўғрисида нозил бўлган Мумтаҳана сурасининг 8-9-оятларида Аллоҳ шундай таълим беради: “Аллоҳ сизларни диний уруш қилмаган ва диёрларингиздан чиқармаганларга яхшилик ва адолатли муомала қилишдан қайтармас. Албатта Аллоҳ адолат қилувчиларни яхши кўрадир. Албатта Аллоҳ сизларни диний уруш қилганлар, диёрингиздан чиқарганлар ва чиқарилишингизга ёрдам берганларга дўстлик қилишдан қайтарур. Уларни дўст тутганлар, ана ўшалар, золимлардир”.\nБу икки оят тинчлик ва уруш тарафдорларини иккига ажратди.\nБиринчи тоифа, тинчлик тарафдорларига ояти карима яхшилик ва адолатни машруъ қилди. Яхшилик адолатдан юқори сифатдир. Масалан адолат ҳуқуқингизни олмоғингиз, яхшилик эса баъзи ҳуқуқингиздан воз кечишдир. Демак, адолат шахсга ҳаққини камайтирмай бериш бўлса, яхшилик ҳаққидан зиёда яхшилик қилмоқдир.\nОят дўст тутишни маън этган иккинчи тоифа эса, мусулмонларга адоват қилган, уруш очган ва “Раббимиз Аллоҳ” деганлари учунгина уларни диёрларидан чиқарган кишилардир. Қурайш ва Макка мушриклари Расуллуллоҳ соллаллоҳу алайҳи ва саллам, ҳамда асҳобларига шундай муомала қилишган.\nҚуръони карим тинчлик тарафдорлари бўлган тоифага муомалада “яхшилик” калимасини ишлатди. Бу калима эса Аллоҳ таолонинг ҳаққидан кейин турадиган энг катта ҳаққа нисбатан ишлатилган. У ота-онага яхшиликдир.\nИкки шайх Асмо бинти Абу Бакр розияллоҳу анҳодан ривоят қилишларича, Асмо Пайғамбар соллаллоҳу алайҳи ва салламнинг олдиларига келиб: “Ё Расулуллоҳ, онам менинг олдимга келди, у ҳали мушрика. Унинг менга рағбати бор (Силаи раҳм қилишим ва совға салом беришимни хоҳлаяпти). Силаи раҳм қилайми?” деди. У зот: “Онангга силаи раҳм қилгин”, дедилар.\nУ мушрика эди. Маълумки исломнинг аҳли китобга муносабати бутпараст мушрикларга нисбатан енгилроқдир. Ҳатто Қуръон аҳли китобни таомини, яъни сўйганини ейиш ва уларга уйланишга рухсат берди. Аллоҳ таоло Моида сурасининг 5-оятида марҳамат қилади: “Бугунги кунда сизларга пок нарсалар ҳалол қилинди. Китоб берилганларнинг таоми сиз учун ҳалолдир. Афифа мўминалар ва сиздан олдин китоб берилганлардан бўлган афифалар ҳам, агар иффатли бўлган ҳолингизда, зинокор бўлмай ва ўйнаш тутмай маҳрларини берсангиз, сизга ҳалолдир”.\nБу никоҳнинг натижа ва самараси эр-хотин ўртасида меҳр-муҳаббат бўлишидир. Чунончи Аллоҳ таоло айтади: “Ва сизларга сокинлик топишингиз учун ўзингиздан жуфтлар яратганлиги ва ораларингизда муҳаббат ва меҳр солиб қўйгани (ҳам) Унинг оят-белгиларидандир” (Рум сураси, 21-оят). Инсон ўз хотини, уйининг бекаси, умр ҳамроҳи ва болаларининг онасини қандай севмасин? Ҳолбуки Аллоҳ таоло эр-хотиннинг ўзаро алоқасини: “Улар сизга либосдир, сиз уларга либосдирсиз”, дея баён қилади (Бақара сураси, 187-оят).\nБу турмуш натижа ва самараларидан бири, оналик ҳуқуқи мавжудлиги ва унинг ўз боласига исломда муаккад ҳақлари борлигидир. Мусулмон бўлмаган аёлнинг наздида улуғ ҳисобланган бу байрам билан табрикламаслик эрнинг яхшилик қилиши ва у билан гўзал ҳаёт кечириши ҳисобланадими? Улардан туғилган боланинг она томонидан қариндошлари; бува ва буви, тоға ва холалар, тоғавачча ва ҳолаваччаларга муносабати қандай бўлади? Уларнинг қариндошлик ва яқинлик ҳуқуқлари борку. Аллоҳ таоло айтади: “Аллоҳнинг китобида қариндошлар бир-бирларига ҳақлироқдирлар” (Анфол сураси, 75-оят). Яна айтади: “Албатта Аллоҳ адолатга, эҳсонга, қариндошларга яхшилик қилишга амр этади” (Наҳл сураси, 90-оят).\nДемак оналик ва яқинлик мусулмонга она ва қариндошга яхшилик қилишни фарз этар экан, бу мусулмон хулқи гўзаллигини, бағри кенглигини ва қариндошларга вафодорлигини кўрсатади. Бошқа ҳуқуқлар ҳам мусулмонни яхши хулқли инсон кўринишида кўринмоғини вожиб этади. Дарҳақиқат олийжаноб Пайғамбаримиз алайҳиссалом Абу Заррга бундай деганлар: “Қаерда бўлсанг ҳам Аллоҳдан қўрқ. Ёмон ишга яхшилик эргаштир, у уни ўчиради. Одамларга гўзал хулқ билан муомалада бўл”. “Одамларга” дедилар, “мусулмонларга” эмас. Шунингдек севимли Пайғамбаримиз соллаллоҳу алайҳи ва саллам ғайримуслимларга юмшоқлик билан муомала қилишга тарғиб этдилар, қўполлик ва зўравонлик кўринишларинининг оқибатларидан огоҳлантирдилар.\nЯҳудийлар Расулуллоҳ соллаллоҳу алайҳи ва салламнинг ҳузурларига киришганда саломда тилларини буриб: “Ассому алайка эй Муҳаммад!” дейишди. “Ассом” - ҳалок ва ўлим дегани бўлиб, улар “Сенга ўлим бўлсин”, дейишганди. Буни Оиша розияллоҳу анҳо эшитиб қолдилар ва: “Сизларга ўлим ва лаънат бўлсин, эй Аллоҳнинг душманлари”, дея жавоб қилдилар. Пайғамбар соллаллоҳу алайҳи ва саллам у кишини бу жавоблари учун койидилар. Оиша: “Уларнинг нима деганларини эшитдингизми, ё Расулуллоҳ?”, дедилар. “Эшитдим ва: “Сизларга ҳам бўлсин”, дедим. (Яъни Ўлим мен томон келганидек, сизлар томон ҳам борсин, дедилар). “Эй Оиша, Аллоҳ ҳар бир ишда юмшоқликни севади”.\nАгар бошқа диндагилар мусулмонни исломий ийдлари билан табриклаб юришган бўлса, шундай муносабатлари туфайли ғайридинларни табриклашнинг машруълиги янада таъкидланади. Биз яхшиликка яхшилик билан жавоб беришга буюрилганмиз. Улар салом берса ундан ҳам яхши, жуда бўлмаганда уларчалик алик олишимиз даркор. Аллоҳ таоло айтади: “Қачонки сизга бир саломлашиш ила салом берилса, сиз ундан кўра яхшироқ алик олинг ёки худди ўзидек жавоб беринг“ (Нисо сураси, 86-оят).\nМусулмонга бошқалардан олийжаноблик ва гўзал хулқда ортда қолиш ярашмайди. У бу ишларда мукаммал бўлиши лозим. Ҳадиси шарифда: “Мўминларнинг иймонда комили хулқи гўзал бўлганидир”, дейилади. Шунингдек Пайғамбар соллаллоҳу алайҳи ва саллам: “Мен олий хулқларнинг камолга етказиш учун юборилдим”, деганлар.\nБиз уларни исломга чақирмоқчи ва унга яқинлаштирмоқчи эканмиз бундай хулқ янада аҳамият касб этади. Динимизга чақириш бизнинг вожибимиз. У ўртамиздаги совуқчилик билан эмас, балки яхши алоқалар орқали амалга ошади.\nПайғамбар соллаллоҳу алайҳи ва саллам маккий давр мобайнида Қурайш мушриклари билан гўзал хулқ ва олийжаноб муносабатлар ила алоқада бўлганлар. Ҳолбуки улар Пайғамбар алайҳис салом ва асҳобларига озорлар беришган ва ҳаддан ортиқ душманлик қилишган. Иш шу даражада эдики, улар Пайғамбар алайҳис саломга қаттиқ ишонганлари туфайли мол-мулкларини у зот ҳузурларида омонат қўйишарди. Ҳатто Пайғамбар соллаллоҳу алайҳи ва саллам Мадинага ҳижрат қилган пайтларида ўз ўрниларига Али розияллоҳу анҳуни қўйиб кетганлар ва омонатларни эгаларига қайтариб беришга амр этганлар.\nШундай экан, мусулмон шахс ёки исломий муассаса шу каби муносабатлар билан бошқа диндагиларни оғзаки ёки ёзма равишда табриклашида ҳеч қандай монеълик йўқ. Фақат ёзма равишда берилган откриткалар ислом асосларига зид келадиган хоч каби диний шиор ёки ибораларни ўз ичига олмаслиги керак бўлади. Чунки ислом хоч тушунчасининг ўзини ҳам инкор қилади: “Ҳолбуки уни (Исони) ўлдирмадилар ҳам, (хочга) осмадилар ҳам, лекни уларга шундай туюлди” (Нисо сурси, 157-оят).\nЧунончи, шундай муносабатлар билан йўлланадиган одатдаги табриклар уларнинг динларини тан олишни ёки ундан розиликни ўз ичига олмаслик лозим. Балки у одамлар ишлатадиган хушмуомала сўзлардан иборат бўлиши керак.\nШунингдек улардан совғалар қабул қилиб, совға беришнинг ҳам зарари йўқ. Пайғамбар соллаллоҳу алайҳи ва саллам ҳам Мисрдаги қибтлар улуғи Муқавқис ва бошқаларга ўхшаган ғайримусулмонлардан совғалар қабул қилганлар. Лекин бир шарт биланки, у совғалар ароқ ва чўчқа гўшти каби мусулмонга ҳаром қилинган нарсалар бўлмасин.\nБир нарсани зикр қилишни бу ўринда унутмаслигимиз керак. Шайхул-ислом Ибн Таймийя ва шогирди аллома Ибн Қаййимлар мушриклар, аҳли китобларнинг байрамлари ва уларда иштирок этиш масаласида қаттиқ йўл тутганлар. Биз ҳам мусулмонларнинг мушриклар ва аҳли китобнинг диний байрамларини нишонлашларига қаршиликда улар билан биргамиз. Кўрмоқдамизки айрим мусулмонлар Рождествони худди Рамазон ва Қурбон ҳайитини байрам қилгандек, балки уларданда ортиқроқ нишонлашмоқда. Бу жоиз бўлмаган ишдир. Бизнинг ўз байрамларимиз бор, уларнинг ўз байрамлари. Лекин қариндошлик, қўшнилик, ўртоқлик ва булардан бошқа ижтимоий алоқалари бор қавмнинг байрамлари билан табриклашда биз ёмонлик кўрмаймиз. Буни гўзал алоқа ва соғлом урф тан олган юмшоқ муомала тақозо қилади.\nАммо Мустақиллик куни, Бирдамлик куни, болалар ва оналар куни каби миллий ва ижтимоий байрамларга келсак, мусулмоннинг бу муносабатлар ила табрик йўллашининг, балки уларда иштирок этишининг ҳам ҳеч қандай зарари йўқ. Чунки мусулмон ҳам бу диёрларнинг фуқароси ва муқими ҳисобланади. Илло бу муносабатлар ила ҳаром ишларга аралашиб қолмаслик шарт этилади.\nАбдуллоҳ бин Байянинг қўшимчалари:\nБу ўринда шуни ҳам қўшимча қилишимиз керакки, ғайри муслимларни табриклаш уламолар ўртасида ихтилоф қилинган масаладир. Имом Аҳмад мазҳабларининг ўзида бу тўғрида уч хил қавл бор; маън этиш, макруҳлик ва жоизлик. Биз кўзлаган манфаат борлиги учун учинчи ривоятни шайх Тақийюддин ибн Таймийя ихтиёр этган. Демак, уларни табриклаш, таъзияларига бориш ва касалларини кўриш жоиз бўлади. Ана шу ҳолатлар ҳақидаги бу ривоятларнинг ҳаммасини Мардовий “Ал-инсоф”да келтирганлар. Бошқа китобларда Ибн Таймийядан зикр қилинган табриклаш мумкинмаслиги ҳақидаги сўзлар ишончли мазкур ихтиёрларига тўғри келмайди. Муваффақият валийси Аллоҳдир.\n“Фатво синоати ва диний озчилик фиқҳи” китобига қаранг.\nMore in this category: « Ҳайвонни бичиш ва куйдириш “Синий Кит” каби ўйинлар шаръан ҳаромдир! »


«Тўхтамасдан тайёрланишни маслаҳат берамиз, бошқа нима деймиз» — Олий таълим вазирлиги вакили – Bugun.uz\nЖамият - 18:07 · 26.04.2022\n«Тўхтамасдан тайёрланишни маслаҳат берамиз, бошқа нима деймиз» — Олий таълим вазирлиги вакили\nАОКАда 26 апрель куни 2022–2023-ўқув йили учун республика ОТМларининг бакалавриат таълим йўналишларига кириш тест синовлари юзасидан ўтказилган матбуот анжуманида айрим таълим йўналишларидаг фанлар нима сабабдан ўзгаргани ва кечикиб эълон қилингани юзасидан изоҳ берилди. Бу ҳақда «Bugun.uz» мухбири хабар қилди.\nҚайд этилишича, анжуман давомида журналист мутасаддилардан ўзбек тили ва адабиёти, филолигия таълим йўналишларида она-тили, тарих фанлари она-тили, чет тили фанларига ўзгартирилган, нима учун бу янгилик қабул синовлари бошланишига 1,5 ой қолганда эълон қилингани ва фанлар мажмуаси нима сабабдан кеч эълон қилингани ҳақида сўраган. Олий ва ўрта-махсус таълим вазирлиги бош бошқарма бошлиғи Абдували Ҳолиқов эса ҳолатга изоҳ берган. Абитуриентлардан узр сўраб, тайёргарликларни давом эттиришларини маслаҳат берган.\n«Айтиб ўтилган таълим йўналишлари бўйича эътирозлар бор, тўғри. Буни айнан мутахассислик олий таълим муассасалари айнан шундай бўлиши кераклигини асослаб берганлиги сабабли тарих фанининг ўрнига хорижий тил қўйилган. Бугунги кунда ўзбек тили бўйича мутахассислар, адабиётшунослар хорижий тилни билиши керак деган таклифлар билан чиқишган.\nЯширадиган ҳолат эмас, тўғри, бу ерда бир оз кечикиш бор. Лекин мана шу йўналишга ҳужжат топширувчи барча тоифадаги ва ҳудуддаги абитуриентларга бир хил шароит бўлади. Қайсидир ҳудудда эскича, қайсидир ОТМда янгича бўлади деган гап йўқ. Мажмуани ўзгартириш бир–икки кишининг фикри билан амалга ошмайди. Асослаб берилгани учун ўзгартирилди. Яна қачон ўзгартиришни асослаб беришмагунича, кейинги йилларда ҳам мана шу таклифлар ўзгармайди.\nБу жараёнда бир нечта ОТМларнинг мутахассислари фикрлар беради, муҳокама қилинади, маълум бир вақт талаб қилади. Ўзгартириш жараёнлари бизнинг умумий ҳужжатни қабул қилиш жараёнимизни кечиктиришга сабабчи бўлади. Ўзгариш бўлмаганда, уни январда ёки декабрда ҳам тасдиқлаб қўйиш мумкин.\nАбитуриентларга озгина ноқулайлик туғдиряпти, бунинг учун узр сўраймиз — бу ҳеч нимани ўзгартирмайди, тўғри. Лекин қолган вақтларини ўзгарган тартибдаги фанлар бўйича тўхтатмасдан тайёрланишга қаратишларини маслаҳат берамиз, бошқа нима деймиз», — деди Олий ва ўрта-махсус таълим вазирлиги бош бошқарма бошлиғи Абдували Ҳолиқов.\nЎзбекистоннинг қайси ҳудудида энг кўп абитуриент талаба бўлгани аниқланди\nЎзбекистонда Президент гранти учун даъвогар абитуриентлар рўйхати эълон қилинди\nЭсдатиб ўтамиз, аввалроқ Давлат тест маркази тасдиқланган тест синови топшириладиган фанлар мажмуасини эълон қилганди. Шунингдек, абитуриентларнинг мактабдаги баҳоси ОТМга киришда ҳисобга олиниши ҳақида хабар берилганди.


Ооди кутубхонаси – дунёдаги энг яхши оммавий кутубхона - INFOLIB\nОоди кутубхонаси – дунёдаги энг яхши оммавий кутубхона\nЖорий йилнинг 27 август куни Хелсинки марказий кутубхонаси Ооди Афинада бўлиб ўтган Халқаро кутубхоналар ассоциациясининг (ИФЛА) Бутунжаҳон кутубхона ва ахборот конгрессида “2019 йилдаги энг оммавий кутубхона” мукофотини қўлга киритди. “Йилнинг энг оммабоп кутубхонаси” мукофоти ҳар йили яқин орада қурилган ёки илгари кутубхона мақсадларида фойдаланилмаган биноларда ва хоналарда ўрнатилган оммавий кутубхоналар учун тақдим этилади. Бу йил ушбу мукофот учун дунёнинг 16 та кутубхонаси давогарлик қилди.\nТанловда иштирок этган кутубхоналар қаторида Австралиядаги Яшил майдон кутубхонаси (Green Square Library) ва Plaza, Голландиядаги Bibliotheek LocHal ва Янги Зеландиядаги Марказий Туранга-Кристчурч кутубхоналари кирди. Мукофот ҳомийси, Systematic компанияси Оодига 5000 доллар мукофотни тақдим этди. Шу ўринда кутубхона ҳақида икки оғиз сўз.\nОоди марказий кутубхонаси Хелсинки шаҳри марказидаги Канзалайстори майдонида барпо этилган. Бу Хелсинки шаҳар кутубхонасининг 37 филиалидан бири саналади ҳамда “Дубулға” (“Шлем”) кутубхоналар тармоғидир.\nОоди Хелсинки шаҳрининг мусиқа маркази бўлиш билан бирга Финляндия зали, Санома уйи ва Киасма замонавий санъат музейи томонидан ташкил этилган маданий ва медиа марказни ўз ичига олади. Ооди парламент биноси рўпарасида жойлашган бўлиб, ҳамма учун очиқ бўлган нотижорат ташкилотдир.\nОоди марказий кутубхонаси “Дубулға” тармоғига кирувчи барча жамоат кутубхоналари учун амал қилувчи ягона китобхон гувохномаси яратилган. Унинг авзаллиги шундаки, Оодидан қарзга олинган материал ҳар қандай “Дубулға” кутубхонасига қайтарилиши мумкин.\nДам олиш ва маданий хордиқ чиқариш учун Оодига ташриф буюришингиз мумкин. Саёҳат қилишни истаган гуруҳлар учун Хелсинки шаҳрида Ооди кутубхонаси ва унинг хизматлари ҳақида қисқача маълумот берувчи қўлланмалар чоп этилган ва хохловчиларга берилади. Саёҳат тахминан 1 соат давом этади. Тур Сизга 95 эврога тушади.\nМамлакатдаги Марказий кутубхона сингари, Ооди ҳам ҳамма учун очиқ бўлиб, аҳолига тегишли жамоат жойи саналади.\nОоди кутубхонасининг дизайни турли хил йўллар билан резидентлар ва ҳамкорларнинг фаол иштирокини рағбатлантириш орқали ишлаб чиқилган. Масалан, 2012 йил Марказий кутубхонани лойиҳалаштириш учун шаҳар аҳолисидан 2 300 дан ортиқ ғоялар тўпланади. Ўша йили кутубхона биринчилардан бўлиб ўз бюджетини текшириб кўради, бу аҳолига тўртта синов тарзида тақдим этилган синовларидан қайси бири 100 000 евро миқдорида маблағ олишини ҳал қилишга имкон беради. Бундан ташқари, Марказий кутубхонанинг номи ҳам шаҳарда яшовчи аҳоли вакилларидан бирининг таклифига асосланди. Бу жараёнда 1600 дан ортиқ аризаларда келтирилган турли номлар очиқ овоз бериш натижасида эълон қилинди ҳамда жамоатчилик вакиллари орасидан шакллантирилган ҳакамлар ҳайъати ғолибни аниқлаб беради.\nОоди профессионаллар кутубхонаси\nОодига профессионал ташрифлар турли хил пакетларга асосланади. Ушбу тематик саёҳатлар кутубхоналарда профессионал қизиқишга эга бўлган гуруҳларга мўлжалланган бўлиб ташрифчиларда катта қизиқиш уйғотади. Шунингдек, гуруҳлар Хелсинки шаҳар кутубхонасидаги бошқа веб-сайтларга ташриф буюришлари ҳақида ҳам билиб олишлари мумкин.\nОодини лойиҳалаштириш жараёнида мижозларнинг энг яхши тажрибасига таяниш мақсадида хизмат кўрсатиш дизайнидан унумли фойдаланилган. Дизайн хизмати бинодаги инвентарлар ва мебелларни лойиҳалашда, шунингдек, кутубхона учун керак бўладиган жихозларни жойлаштиришда яхши самара берган. Ҳар бир қават учун зарур бўладиган табиий махсулотлар ҳамма вақт ҳамкорлар билан биргаликда муҳокама қилиниб жойлаштирилган.\nКутубхонанинг 1-қаватида турли тадбирларни ўтказиш учун заллар, кафе ва ресторанлар, кинотеатр мавжуд бўлиб Сизга хуш онларни тақдим этади. Энг сўнгги чоп этилган китобларни сотиб олиш имкониятлари ҳам мавжуд.\n2-қаватида эса семинар-трениглар ўтказиш учун хоналар, дарс хоналари, кичик гуруҳлар учун хоналар, фото ва видио студия каби хоналар мавжуд.\nЮқори қаватда бўлса – дам олиш учун жойлар мавжуд бўлиб тўлқинли шифт остида сиз кундалик ташвишлардан халос бўлишингиз, қаҳва ичишингиз ва инсонлар учун жихозланган балкондаги манзарадан баҳраманд бўлишлари мумкин. Ушбу қават анъанавий кутубхонани эслатади. Болалар учун бўлим ҳам шу ерда жойлашган.\nТренинг, иш ва конференция хоналари\nКенг, ёруғ ва тинч, бир сўз билан айтганда барча қулайликлари билан Ооди узоқ вақт ишлаш, ўқиш ёки офис сифатида ишлаш учун ажойиб жой. Сиз ҳар хил ўлчамдаги гуруҳ ускуналарини захиралаш орқали ўзингизнинг учрашувларингиз ва машғулотларингизни ташкил қилишингиз ҳам мумкин.\nБу ерда компьютерлар, принтерлар, фотокопи-сканер каби ускуналар ва бепул Wi-Fi тармоғи фойдаланувчилар ихтиёрида.\nОоди Хелсинки марказий кутубхонасининг ривожланиши ва ўзига хос дизайни Хелсинки шаҳридаги дизайн хизмати соҳасида фикрлаш эволюциясини ўзида акс эттириши билан ҳам аҳамиятлидир. 10 йиллик кутубхонани ривожлантириш жараёнининг муваффақияти Оодининг машҳурлигида намоён бўлади. 2018 йил декабрь ойи бошида кутубхона очилган кундан бери янги Хелсинки шаҳри Ооди марказий кутубхонаси томонидан кутиб олинганлар фойдаланувчилар сони, энг кўпи билан иш кунларида 20 000 дан ошди, бу кутилганидан икки баравар кўп эди.\nОоди директори Анна Мария Сойнинваранинг айтишича, кутубхона очилишидан бир неча ҳафта ўтгач осон бўлмаган. “Бизнинг ресурсларимиз чекланган эди”, деб тан олди у. “Аммо биз бундан 10 йил олдин бошланган ривожланиш жараёнини тез орада давом эттириш ниятидамиз. Ооди – бу дастурчилар учун кутубхона. Бизнинг олдимизга мамлакатдаги барча кутубхоналарни синаб кўриш ва хизмат кўрсатиш вазифаси юклатилган эди”, дейди Сойнинвара.\nЛойиҳада жамоатчилик иштироки\n«Бизнинг марказий кутубхонани лойиҳалашдаги асосий принципимиз фуқароларнинг овози эди», дейди лойиҳанинг этакчи мутахассиси Пирджо Липасти. Лойиҳалаш 2008 йилда кенг миқёсли сўровдан бошланди, ундан сўнг лойиҳаларни режалаштириш босқичи амалга оширилган. Хелсинки кутубхонаси маъмурияти Шаҳар кутубхонаси лойиҳаларини саралашда қатнашди ва ходимларни муайян йўналишлар бўйича гуруҳларга ажратади.\n2010 йилда жамоатчилик орзулари асосида турли хил ғоялар ходимлар орасида пайдо бўлади. Липасти шундай деб тушунтиради: “Биз фуқароларни туш вақти дарахт соясига жойлаштириб Марказий кутубхонага оид фикр-мулоҳазаларини ҳамда орзу-истакларини биз билан баҳам кўришга чорладик. Шундан сўнг дарахтлар соясида омма томонидан 2300 та кутубхона орзуларини тўплашга муваффақ бўлдик”.\n2012 йилда жамоатчилик орзулари “мегафон овози” орқали давом этди. Таниқли жамоат арбоблари, фуқаролар томонидан аввалги дарахтлар соясида лойиҳалар тақдимоти бўлиб ўтади. Шаҳар кутубхонаси ходимлари жамоат жойларида одамлар билан суҳбатлашиб аҳоли орасида лойиҳага бўлган фикрни шакллантириб боришади.\nHellon сервиc дизайн агентлиги Ооди мижозларига хизмат кўрсатиш харитасини, яъни Ооди билан мижозларнинг ўзаро муносабатларининг барча таркибий қисмларини визуал равишда намойиш этиб боради.\nPalmu дам олиш хоналари учун махсус концепцияни ишлаб чиқган. Агентлик мижозлар Ооди билан боғланиш учун фойдаланадиган муҳитдан қатъи назар, мижозларга хизмат кўрсатиш сифати ўзгаришсиз қолишини таъминлашга интилди.\nMuotohiomo дизайн студияси оилаларга хизмат кўрсатишга қаратилган хизматларни тақдим этади.\nЎз-ўзидан пайдо бўлган кўплаб учрашувлар натижасида Хелсинки шаҳрида «Дизайн пойтахти 2012» деб номланган дизайн танловини юзага келтиради. Марказий кутубхона лойиҳаси ушбу танловнинг энг асосий қисми бўлиб, фойдаланувчиларга хизмат кўрсатиш сифатини ривожлантиришга имкон берадиган янги лойиҳани яратишга қаратилган эди.\n2014–2015 йилларда Марказий кутубхонанинг дўстлари кутубхонанинг дизайни билан боғлиқ тафсилотлар устида тинимсиз ишладилар. Улар барча Хелсинки кутубхоналарида фойдаланувчиларнинг овозини эшитишлари керак бўлган кутубхонанинг дўстларига айланишди.\nТретий тренинг тренеров по медийно-информационной грамотности и информационной культуре в Узбекистане


Ўзбекистондаги ўзининг ускунасини таъмирлаш учун эҳтиёт қисмлар, узеллар ва агрегатлар олиб кирилганда, доимий муассаса томонидан қандай божхона божлари ва солиқлар тўланади?\nЎзбекистондан Қозоғистонга авария ҳолатидаги узеллар ва агрегатларни таъмирлаш учун олиб чиқиш таомили қандай?\n– Товарлар ва транспорт воситаларини олиб киришда қуйидаги божхона тўловлари ундирилади (БК 289-м.):\nимпорт божхона божи (29.06.2018 йилдаги ПҚ-3818-сон қарорига 1-илова);\nакцизости импорт товарларига акциз солиғи (ПҚ-3818-сон қарорга 2-илова);\nҚҚС – солиқ солинадиган базанинг 15%и (СК 258-м.);\nбожхона расмийлаштируви учун йиғим – олиб кириладиган товарлар божхона қийматининг 0,2%и, бироқ 25 АҚШ долларидан кам бўлмаган ва 3 000 АҚШ долларидан ортиқ бўлмаган миқдорда (Ставкалар, ВМнинг 30.04.1999 йилдаги 204-сон қарори билан тасдиқланган).\nБунда БКнинг 300-моддасига мувофиқ, агар импорт қилувчи товарларни декларациялашда божхона органларига уларнинг келиб чиқиши тўғрисидаги сертификатни тақдим этса, божхона тўловларини тўлаш чоғида тегишли имтиёз олиш мумкин бўлади.\nРўйхатга киритилган, савдо-иқтисодий ҳамкорлик соҳасида келишув имзоланган давлатларда ишлаб чиқарилган ва олиб келинган товарлар учун божхона божи тўланмайди ва эркин савдо режими тақдим этилади (2-илова, 30.06.2020 йилдаги 3267-сон билан рўйхатдан ўтказилган). Қозоғистон Республикаси шундай мамлакатлар жумласидандир.\nТоварнинг муайян мамлакатдан келиб чиққанлиги товарнинг келиб чиқиши тўғрисидаги сертификат билан тасдиқланади. Ушбу ҳужжат товарнинг муайян мамлакатда ишлаб чиқарилганлигини тасдиқлайдиган, экспорт ёки реэкспорт қилувчи мамлакатда белгиланган тартиб ва шаклга мувофиқ ваколатли орган томонидан берилган, шу жумладан электрон шаклда берилган ҳужжатдир (БК 363-м.).\nУскуна республикадан ташқарига таъмирлаш учун олиб чиқиб кетилаётганда, у божхона ҳудудидан ташқарида қайта ишлаш божхона режимида расмийлаштирилиши лозим. Бу шундай режимки, бунда Ўзбекистон товарлари божхона ҳудудидан ташқарига қайта ишлаш ва уларнинг қайта ишлаш маҳсулотларини кейинчалик божхона ҳудудига олиб кириш мақсадида олиб чиқилади. Улар божхона божлари ва солиқлар тўланишидан шартли озод этилади. Бундай товарларга нисбатан иқтисодий сиёсат чоралари қўлланилмайди, бундан БКнинг 54-моддасида назарда тутилган тақиқлар ва чекловлар мустасно (БК 42-м.).\nТоварни таъмирлаш, шу жумладан уни тиклаш, модернизация қилиш, унинг бузилган ёки эскирган таркибий қисмларини (элементларини) алмаштириш ёхуд тиклаш, нуқсонларини бартараф этиш товарни божхона ҳудудидан ташқарида қайта ишлаш операцияси ҳисобланади (БК 43-м.).\nТовар мазкур режимга божхона органининг товарни божхона ҳудудидан ташқарида қайта ишлаш учун БКнинг 21-боби қоидаларига мувофиқ бериладиган рухсатномаси асосида жойлаштирилади.\nРухсатнома олиш учун ваколатли шахс товар қайси божхона органининг фаолият кўрсатиш зонасида турган бўлса, ўша органга қуйидаги ҳужжатларни тақдим этади (БК 134-м.):\nқайта ишлашнинг технологик жараёни тўғрисидаги маълумотлари бўлган техник-иқтисодий асослар (ҳисоб-китоблар), шунингдек ваколатли органларнинг ва (ёки) ваколатли ташкилотларнинг (шу жумладан божхона лабораторияларининг) қайта ишлаш маҳсулотларининг чиқиш нормаларини белгилаш учун аниқ қайта ишлаш технологик жараёнига асосланган хулосалари;\nқайта ишлашни амалга ошириш учун асос бўлган контрактнинг (шартноманинг, келишувнинг) ёки товарни қайта ишлаш учун олиб чиқишга ва қайта ишлаш маҳсулотларини олиб киришга доир контрактнинг (шартноманинг, келишувнинг) кўчирма нусхаси.


19 март куни бўладиган сайловларда иштирок этишдан олдин президент Александр Лукашенконинг рақиблари бир неча тўсиқни енгиши керак бўлади.\nМухолифат номзодларининг оммавий ахборот воситаларидан фойдаланиши чеклангани, уларда етарлича маблағ йўқлиги ва улар эркин йиғилиш ўтказиш ҳуқуқига эга эмаслиги шулар жумласига киради. Бундан ташқари маҳаллий сайлов комиссиялари таркибида мухолифат вакили деярли йўқ.\nКўпчилик Бирлашган мухолифат номзоди Аляксандр Милинкевичга президент Александр Лукашенконинг энг кучли рақиби сифатида қарайди. Бироқ Милинкевичнинг Озодлик радиосига айтишича, Беларус ҳукумати у ва унинг тарафдорларига босимни кучайтирмоқда:\n“Мамлакатдаги вазият жуда мураккаб. Масалан, партиямиз фаоллари партия қурултойи натижалари, жумладан бирлашган мухолифат номзоди ҳақидаги варақаларни тарқатганлик учун қўлга олинди. Улар жавобгарликка тортилмоқда ва катта жаримага солинмоқда. Ҳукумат хатто мухолифат ҳақидаги кичик маълумотдан ҳам қўрқади”, – дейди Милинкевич.\nБеларус президентлигига бошқа номзодларга эса вақт етишмаяпти. Беларус парламенти президентлик сайлови муддатини июль ойидан мартга кўчириш тўғрисида қарор қабул қилди. Бу эса президентлик сайловида қатнашмоқчи бўлган номзодларнинг рўйхатдан ўтишлари, сайловолди кампанияси олиб бориши ва сайловчилар билан учрашувлар ўтказишга кам вақт қолдирди.\nТанқидчилар фикрича, сайлов муддатининг ўзгартирилгани фақат президент Александр Лукашенко учун фойдали бўлган. Аммо Милинкевич қонунларга риоя қилинмайдиган Беларусда бундай сиёсий ўйинлар янгилик эмаслигини, энг муҳими сайлов беллашувидан четда қолмаслик эканини айтади.\nПрофессор Олег Манаев сайловлар арафасида омма орасида мустақил сўров ўтказган социологик гуруҳ раҳбари. Унга кўра, агар сайлов шу кунларда ўтказилса, беларусликларнинг 52 фоизи президент Лукашенкога, етти фоизи Милинкевичга овоз бериши мумкин:\n“Бу парламент ёки Беларус телевидениеси минбари эмас. Бу жуда аҳамиятли сайлов”, – дейди Манаев.\nБеларус президентлик сайловида Милинкевичдан ташқари яна олтита мухолифат вакили рўйхатга олинди. Бундан ташқари яна икки нафар собиқ депутат мустақил номзод сифатида президентликка даъвогарлик қилмоқда.\nВалерий Карбалевич Минскдаги Сиёсий тадқиқотлар маркази таҳлилчиси. Унга кўра, Александр Лекашенкони президентлик сайлови ғолиби дейишга вақт хали эрта.\n“Лукашенконинг сайловда ғолиб чиқиши эҳтимоли жуда катта экани тушунарли. Аммо мен у ғалабага эришади, деб 100 фоиз кафолат билан гапира олмаймайман. Чунки ҳар қандай сайловда кутилмаган ҳодисалар рўй беради. Турли давлатлардаги тажриба шуни кўрсатади”, – дейди беларуслик таҳлилчи Валерий Карбалевич.


Миллер: «Газпром» кейинги 5 йил давомида Ўзбекистон газини харид қилади\n21:57 / 29.03.2017\nРоссиянинг «Газпром» компанияси кейинги беш йил давомида Ўзбекистон газини харид қилади. Бу ҳақда компания раҳбари Алексей Миллер ЎзАга маълум қилди.\nЎзбекистон Президенти Шавкат Мирзиёев билан учрашиш мен учун катта шараф. Бугун шундай бахтга муяссар бўлдим. Суҳбатимиз ғоят мазмунли бўлди. Ўзбекистон ҳудудидаги йирик лойиҳаларни ишга тушириш масалаларини муҳокама қилдик. Ўзбекистон газини беш йил давомида харид қилиш бўйича келишувга эришдик. Ушбу масала юзасидан яқин орада шартнома тузиш режаси кўриб чиқилди. Қайд этиш жоиз, мазкур келишув мамлакатларимиз ўртасида газ соҳасидаги узоқ муддатли ҳамкорлигимизнинг янги саҳифасини очади. Келгусида бу йўналишдаги алоқаларимизни янада ривожлантириш ниятидамиз.\n«Суҳбат давомида 2017—2021 йиллар даврида ўзбекистонлик ҳамкасбларимиз билан биргаликда мамлакатингиз ҳудудида янги газ конларини қидириш ва ишга тушириш бўйича ҳам фикр алмашдик.\nАйни пайтда компаниямиз томонидан Устюртдаги «Жел» конида газ конденсатини ўзлаштириш бўйича техник вазифа тайёрлаш ишлари давом этмоқда. «Шахпахти» кони биргаликда ўзлаштирилмоқда. Президент Шавкат Мирзиёев мазкур йўналиш бўйича бизга зарур кўрсатма ва тавсияларини айтди.\nЁқилғи-энергетика, умуман, газ соҳаси бўйича юқори малакали кадрлар тайёрлаш ва қайта тайёрлаш масалаларини ҳам муҳокама қилдик», деган Миллер.\nАввалроқ «Газпром» раҳбари Алексей Миллер Ўзбекистон Президенти Шавкат Мирзиёев қабулида бўлгани ҳақида хабар берилган эди.\nАлишер Усмонов "Газпром" маблағларидан шахсий мақсадларда фойдаланмаган\n«Газпром»нинг даромади ярим йил ичида 11 марта камайиб кетди


2013 йилда Ўзбекистон ялпи ички маҳсулоти 8%га ўсди - Anhor\nAnhor Все посты 2013 йилда Ўзбекистон ялпи ички маҳсулоти 8%га ўсди\nШу йилнинг 20 июнь куни Ўзбекистон Республикаси Олий Мажлисининг Қонунчилик палатасида Давлат бюджетининг 2013 йилдаги ҳамда 2014 йилнинг 1-чорагидаги ижроси тўғрисидаги ҳисобот кўриб чиқилди. Қонунчилик палатасининг ахборот хизмати тарқатган хабарда, мамлакатнинг асосий молиявий ҳужжати 2013 йилда илгари Олий Мажлис томонидан тасдиқланган параметрларга мувофиқ, даромадлар харажатлардан оширилган ҳолда ижро этилгани қайд этилади.\nХусусан, иқтисодий дастурнинг энг муҳим устуворликлари аниқ мақсадни кўзлаб ва тизимли амалга оширилиши натижасида, жаҳон молиявий-иқтисодий инқирози давом этаётганига қарамай, ўтган йилда Ўзбекистон иқтисодиётининг юқори суръатларда ўсиши, макроиқтисодий мувозанатлиликни сақлаш, модернизация ва диверсификация қилиш таъминланган. Мамлакатнинг ялпи ички маҳсулоти 8 фоизга, саноат маҳсулоти ишлаб чиқариш ҳажми 8,8 фоизга, қишлоқ хўжалиги маҳсулоти 6,8 фоизга, чакана товар айланиши 14,8 фоизга ўсган.\nИш ўринларини ташкил этиш ва аҳоли бандлигини таъминлаш бўйича минтақавий дастурларнинг амалга оширилиши натижасида 2013 йилда қарийб 970 минг киши иш билан таъминланган. Бундан 60 фоиздан ортиғи қишлоқ жойларида ишга жойлаштирилган. Шу жумладан, кичик корхоналар, микрофирмалар ва якка тартибдаги тадбиркорликни ривожлантириш ҳисобига 480 мингдан ортиқ, касаначиликни кенгайтириш ҳисобидан эса 210 мингдан зиёд иш ўрни ташкил этилган.\n2013 йилда аҳолининг реал даромадлари 16 фоизга ошган, бюджет ташкилотлари ходимларининг ўртача ойлик иш ҳақи, пенсия, ижтимоий нафақа ва стипендиялар 20,8 фоизга кўпайган. 2013 йилда ижтимоий соҳа ва аҳолини ижтимоий қўллаб-қувватлаш харажатлари Ўзбекистон Республикаси Давлат бюджетининг 58,7 фоизини ташкил этган. Таълим, соғлиқни сақлаш, фан, маданият, спорт, оммавий ахборот воситаларини сақлаб туриш ва ривожлантириш учун талай маблағлар йўналтирилган.\nҲисоботда Ўзбекистонда узоқ муддат фойдаланишга мўлжалланган ноозиқ-овқат товарлар билан таъминлаш борасидаги аҳвол ҳам тубдан ўзгаргани қайд этилади. Оилаларнинг замонавий маиший-техника, шу жумладан холодильник, кондиционер, шахсий компьютер, телевизор, мобиль телефонлар билан таъминланганлик даражаси ошди. Айниқса, мамлакатимизда ишлаб чиқарилган енгил автомобиллар билан аҳолининг таъминланиши эътиборлидир. Агар 2000 йилда ҳар 100 та оилага ўртача 20 та енгил автомобиль тўғри келган бўлса, бугунги кунда бу рақам 41,4 тага етди, деб ёзади Қонунчилик палатасининг расмий сайти.\nЎзбекистон Республикаси Давлат бюджетининг 2013 йилдаги ижроси тўғрисидаги ҳисоботни ҳар томонлама муҳокама қилиш жараёнида барча сиёсий партиялар фракцияларининг ҳамда Ўзбекистон Экологик ҳаракатидан сайланган депутатлар гуруҳининг вакиллари сўзга чиқди. Хусусан, Ўзбекистон Халқ демократик партияси фракцияси номидан сўзга чиққанлар юришилган ютуқлар билан бир қаторда, ҳисобот даврида, айрим бюджет ташкилотларида маблағлардан мақсадсиз сарфлашга, улардан қонунга хилоф равишда фойдаланиш билан боғлиқ бузилишларга йўл қўйилган. Айрим тармоқларда тўлов интизомига риоя этилмаяпти, натижада дебиторлик ва кредиторлик қарздорликлари ўсиб бормоқда. Шу муносабат билан депутатлар бюджет маблағлари самарали ва мақсадли сарфланишини таъминлаш, бюджет ташкилотларида молия интизомига риоя этилишини, шунингдек Бюджет кодекси талабларининг бажарилиши устидан назорат янада кучайтирилишини таъминлаш учун тегишли вазирликлар ва идораларнинг, ҳокимликларнинг масъулиятини ошириш юзасидан амалий таклифларни киритди.\nШунингдек, мажлисда «Соғлом бола йили» Давлат дастурида белгиланган жисмонан соғлом, маънавий етук, баркамол авлодни тарбиялашга доир чора-тадбирларни фаоллик билан амалга ошириш бошлангани ҳам қайд этилди. Ана шу мақсадлар учун жорий йилнинг биринчи чорагида барча молиялаштириш манбалари ҳисобидан 1 трлн. сўмга яқин маблағ йўналтирилган.\nОлий Мажлис Қонунчилик палатаси муҳокама жараёнида билдирилган фикр ва мулоҳазаларни инобатга олган ҳолда Ўзбекистон Республикаси Давлат бюджетининг 2013 йилдаги ҳамда 2014 йил 1-чоракдаги ижроси тўғрисидаги ҳисоботни тасдиқлади ва тегишли қарор қабул қилди.


Сўнгги 60 кун давомида ижтимоий тармоқдаги ўзбекларнинг фаол қисми Бобомурод бошчилигидаги «давлат тўнтарувчи»ларига қарши драматик жараёнларни кузатди.\nБобомуроднинг дўстлари, журналистлар, халқаро кузатувчилар унинг МХХ ҳибсхонасида кечирган юракни ларзага солувчи уқубатларини тинглашди.\nМХХ терговчилари тақдим этган, давлатни ағдариш режаси акс этган, «Ўрим» дея номланган амалиёт ҳақидаги ҳужжатни ўқиб бошлашлариданоқ, бу ишнинг уйдирилгани аён бўлди.\nЎтган йилнинг сентябрида Бобомуродни ҳибсга олишган пайти МХХ ходимлари афтидан қонуннинг уларга мутлақо дахли йўқлигини ҳис қилишган.\nНодир Тўрақулов бошчилигидаги тергов гуруҳи айблов учун тузукроқ далил қидиришни ўзига эп ҳам кўрмаган.\nСуд кутилмаганда очиқ ўта бошлади, судья Зафар Нурматов ўзини нисбатан масъулиятли тутди, ўз ишининг билимдони бўлган адвокат Сергей Майоров эса қўрқмасдан Бобомуродни ҳимоя қилиш учун барча ҳуқуқий имкониятларини ишга сола бошлади.\nНиҳоят, Бобомурод суд залидан озод этилди. Дастлабки ҳаяжонлар босилди. Демак журналистни у қилмаган жиноятларда барибир айбдор деб топишгани ҳақида ўйлаш пайти келди.\nБобомурод тарафидан конституцион тузумга тажовуз содир этилмаган. Адвокат Майоров айтганидек: У ҳеч қандай жазога лойиқ эмас».\nБобомуроднинг аввал кутилганидек 20 йил эмас, балки бир ярим йил давомида ойлигининг 20 фоизини ушлаб қолиш шарти билан ахлоқ тузатиш ишларига жалб этилиши ўзбек судлов тизимининг компромисс қарори дея қабул этилди.\nБундан ташқари, суд унинг компьютерларини синдириб ташлаш ҳақида ажрим чиқарди. У келаси бир ярим йил ичида ҳар куни милиция назоратидан ўтиб туриши керак.\nБироқ ярим йил давомида МХХ ходимлари томонидан Бобомуродга етказилган азоблар, қийноқлар ва хўрликлар товонини ким тўлайди?\nБобомуроднинг озодликка чиқиши унинг оиласи ва дўстлари учун жуда муҳим, бироқ Ўзбекистондаги суд тизимининг компромисс эмас, қонуний қарор чиқаришига эришиши муҳимроқдир.\ndata-title="Бобомурод озод, бироқ айбдор…" data-description="Сўнгги 60 кун давомида ижтимоий тармоқдаги ўзбекларнинг фаол қисми Бобомурод бошчилигидаги "давлат тўнтарувчи"ларига қарши драматик жараёнларни кузатди. Бобомуроднинг дўстлари, журналистлар, ..." data-image="https://eltuz.com/wp-content/uploads/2018/05/rasm3801-1.jpg" data-url="https://eltuz.com/kozqarash/204322/" data-services="facebook,odnoklassniki,twitter,telegram" data-counter="ig">\nЖажжигина ўғил бола отасидан сўради:– Яхши деган cўз нимаю, ëмон деган нимаси? Бу мисраларни ëзган шоир Владимир Маяковский «Нима ...


Голливуд актрисаси Скарлетт Йохансон Huawei’нинг янги смартфони реклама ролигида суратга тушди\n22:06 / 23.04.2016\nHuawei компанияси YouTube видеопорталидаги саҳифасида ўзининг флагман смартфони P9 нинг янги реклама ролигини жойлаштирди. Британиялик режиссёр Бейлли Уолш томонидан олинган реклама сюжети бўйича Скарлетт Йоханссон ва Warner Bros. кинокомпаниясининг яқинда экранларга чиққан " Бэтмен Суперменга қарши" фильмида Супермен ролини ижро этган Генри Кавилл смартфон ёрдамида олинган суратлар билан ўзаро алмашишади.\nБунда Йоханссон киностудия декорациялари фонида, Кавилл эса Хитой шаҳарларида суратга тушади.\nHuawei 6 апрелда P9 линиясидаги иккита смартфонини тақдим қилганди. 5,2 дюймли дисплейли асосий моделдан ташқари, унинг 5,5 дюймли экранга эга катталаштирилган варианти P9 Plus намойиш қилинган. Смартфонларнинг оптикаси ва дастурий таъминоти Германиянинг Leica компанияси билан биргаликда яратилган.


Эҳтиётсизлик ва бепарволик сабаб ҳаётингиз хавф остида қолмасин! — Uztransgaz\nUztransgaz > Янгиликлар > Эҳтиётсизлик ва бепарволик сабаб ҳаётингиз хавф остида қолмасин!\nҚиш табиатнинг энг гўзал фаслларидан биридир. Юртимизда кумуш қиш бошланганига ҳам анча бўлди. У ўзинингбайрамларга бойлиги, оппоқлиги ва софлиги билан барчага бирдек ёқса-да, ҳаво совуши билан кўпчиликни бир муаммо ташвишга сола бошлайди – бу уйни иссиқроқ қилиш. Кимнидир сувли иситиш тизимининг иссиқлиги қониқтирса, кимдир қўшимча иситишга эҳтиёж сезади ва бу масалани ҳар ким ўз имкониятидан келиб чиққан ҳолдаҳал этишга киришади.\nОшхонадаги газ плиталари, духовка печларини ёқиб қўйиш, қўлбола иситгичлар, печьлардан фойдаланиш – хонадонларни совуқдан асрашда кенг фойдаланадиган усуллардан бўлиб қолган. Аммо айнан мана шу каби ускуналар, уларнинг носозлиги, хусусан, печь мўриларининг нотўғри ишлаши ва улардан тўғри фойдаланишни билмаслик ҳар йили қанчадан-қанча одамларнинг бевақт ўлимига сабаб бўлмоқда.


Николас Мадуро ҳарбийларни АҚШга қарши урушга...\n05.05.2019 14:38 0 1874\nВенесуэла президенти лавозимида қолиш учун курашаётган Николас Мадуро ҳарбийларни АҚШга қарши урушга тайёр бўлишга чақирди.\nМадуронинг сўзларига қараганда, АҚШ Венесуэлани кучсизлантириш учун ноанъанавий уруш олиб бормоқда. АҚШ разведка хизмати мамлакатни кучдан қолдириш учун Венесуэла ҳарбийларини сотиб олаётганига Мадуронинг ишончи комил. Шу билан бирга у Венесуэла минтақадаги «энг кучли армия»га эга эканини таъкидлаб ўтган.\nЭслатиб ўтамиз, айни вақтда мамлакатда қўшҳокимчилик юзага келган. Бир томондан Николас Мадуро, иккинчи томондан эса муҳолифатчи Хуан Гуайдо ўзини президент деб эълон қилган. Мадурони Россия қўллаб-қувватлаётган бўлса, Европа ва АҚШ Хуан Гуайдони тан олишини билдирган.\nВенесуэла Мадуро Хуан Гуайдо\nХориж 24/01, 09:37\nХориж 09/10, 11:10\nХориж 30/08, 16:49


Маҳбуслар авф қилинадими ёки оқланади? - BBC O'zbek\nМаҳбуслар авф қилинадими ёки оқланади?\nТошкент вилоятида жойлашган Товоқсой қамоқхонасида жазо муддатини ўтаган бухоролик фаол Бобомурод Раззоқов озодликка чиқарилган.\nЎзбекистон инсон ҳуқуқлари "Эзгулик" жамияти фаоллари Васила Иноятова ҳамда Абдураҳмон Ташанов Товоқсойдаги қамоқхонада Бобомурод Раззоқовнинг чиқишини кутиб олганлар. Васила Иноятованинг Би-би-сига айтишича, ҳуқуқ фаоллари Бобомурод Раззоқов билан кўришиб, гаплашганлар. "Кўриниши ёмон эмас, лекин қамоқдан чиққан одам чарчаган, толиққан", деди у. Айни пайтда ҳуқуқ фаоли Бухорога, уйига олиб кетилган.\n"Эзгулик" жамияти Бухоро вилояти бўлими раиси бўлган 63 ёшли Бобомурод Раззоқов 2013 йил одам савдосида айбдор топилиб, тўрт йил муддатга озодликдан маҳрум қилинган эди.\nОлдинроқ, 22 октябр куни фаоллар Шайхалидаги қамоқхонада жазо муддатини ўтаётган ҳуқуқ фаоли Ғанихон Маматхонов билан учрашганлар.\nҒанихон Маматхонов 2008 йил Ислом Каримовнинг Фарғонага ташрифидан олдин президентга унинг ер ислоҳотини танқид қилиб ёзган норозилик хати учун ҳибсга олинган. Сўнгра товламачиликда айбдор топилиб, тўрт йил муддатга озодликдан маҳрум этилганди.\n65 яшар ҳуқуқ фаоли қамоқхонада "тартибни бузгани учун" дея муддати яна уч марта узайтирилган.\nҒанихон Маматхонов 2016 йил 4 июнда озодликка чиқиши керак эди.\n"Эзгулик" жамиятига кўра, Ғанихон Маматхонов билан учрашувдан аввал ҳуқуқ фаоллари Шайхали қамоқхонасидаги маҳкумларнинг кундалик овқат рациони, ётоқхона шароити ва иш тартиби билан муассаса раҳбари томонидан таништирилган. Уларнинг айтишича, сўнгги пайтларда муассаса фаолияти, маҳкумларга муносабат ва мавжуд шароит ижобий томонга ўзгарган. Ғанихон Маматхонов ҳам қамоқхонадаги шароит, озиқ-овқат ва муассаса ходимларининг муносабатидан шикояти йўқлигини айтган.\nҲуқуқ фаоллари Ўзбекистон қамоқхоналарида диний ва сиёсий маҳбусларга нисбатан руҳий ва жисмоний қийноқлар доимий мавжудлиги бот-бот айтиб келишади.\nБи-би-си тошкентлик инсон ҳақлари фаоли Суръат Икромовдан бу борада ҳақиқатдан ўзгариш бўлган деб айтиш мумкинми?-деб сўради.\nШунингдек, охирги икки ойда муваққат президент Шавкат Мирзиёев томонидан чиқарилган қонун, қарор ва фармонлар, жумладан амнистия тўғрисидаги қарор кўпчиликда ижобий ўзгаришлар юз беришига умид уйғотди.\nБироқ, кузатувчилар Шавкат Мирзиёев Ислом Каримов вафотидан сўнг ҳокимият бошқарувида ҳақиқатдан ўзгариш қилишга тайёр эканлиги аввало узоқ йиллардан бери тутқунликда ётган сиёсий ва диний маҳбусларнинг озодликка чиқарилишидан кейин баъзи хулосалар қилишга имкон беради, дейишмоқда. Бу борада ҳам умид қилишга асослар етарлими?\nСуръат Икромовнинг айтишича, ҳозирги ҳукумат маҳбуслар масаласида муаммо қаршисида қолган.\n"Уларга амнистия қўлланилса, уларни кечирган бўлади. Лекин уларнинг айби йўқ, сохта айбловлар билан, сиёсий эркин фикрлагани учун қамалган. Агар оқласа, маҳкумлар ўтирган ўнлаб йиллар учун уларга товон тўлаши керак бўлади. Бу муаммони ечиш керак. Шу ҳақда бош қотирмоқда ҳозир расмийлар. Лекин нима бўлганда ҳам, яхши ўзгаришлар учун умид бор", дейди у.


Шайтон инсон — Зикр аҳлидан сўранг\nСаволлар › Мавзу: Турли саволлар › Шайтон инсон\nHadisa.1 сўради 9 ой аввал\nАссалому алайкум! Инсдан булган шайтон қандай булади. Одам ҳам шайтон булиши мумкинми?\n«Одамларнинг кўксларига васваса соладиганнинг…»\n«Расулуллоҳ соллаллоҳу алайҳи васаллам билан Жуҳфа ва Абваъ орасида юриб борар эдим. Бизни ёмғир ва шиддатли зулмат қоплаб олди. Расулуллоҳ соллаллоҳу алайҳи васаллам муъаввизатайни ила паноҳ сўрай бошладилар ва: «Эй Уқба, иккови ила паноҳ тила, ҳеч бир паноҳ тиловчи иккисичалик нарса ила паноҳ тиламаган», дедилар. Сўнгра бизга имом бўлиб, намозда ҳам икковини қироат қилганларини эшитдим». («Тафсири ҳилол» китобидан). Валлоҳу аълам!


Материалы за 12.08.2020 » Esdalik.uz - ёшлик илҳомлари\nEsdalik.uz - ёшлик илҳомлари » Материалы за 12.08.2020\nМирзо Озод шеърлари\nТоғлар ўсган сайин, елканг кичраяр,\nЕлканг чўкаётган тоғмиди дада?\nРанжимайсан боланг не деб, не қўяр,\nБолангнинг мавқейи шоҳмиди дада?\nНимадир бўлди-ю, Нафиса ўша куни кир ювиш машинасини ололмай қайтди. Ўзи ҳам билмайди, балки эри билан бирга чиқмагани учун аччиқ қилдими? Нима бўлганда ҳам, уйига қуруқ қайтди. “Эрта-перта оларман, қочиб кетмас”, ўзини юпатди у.\nУйга келиб, ювиниш хонасига кирди-да, бир четда уюлиб турган кирларга кўзи тушиб, “Нега олиб келавермадим-а”, деб яна ўйланди. Бу фикрлардан чалғий деб, овқатга уннади. Сувини қуйиб қўйиб, дарров уйининг орқасидаги боғчадан қизчасини олиб чиқди. Дастурхон тузаб турганди ҳамки, уйга эри кириб келди. Негадир ҳорғин кўринади, бугунги иши кўнгилдагидек кечмадимикин, хаёлидан ўтказди Нафиса.


Ўзбекистонда ОТМларга кириш имтиҳони натижалари эълон қилиниши кутилмоқда » Ўзбекистон янгиликлари – Zamin.uz\nЎзбекистон олий таълим муассасаларига кириш имтиҳони натижалари яқин кунларда эълон қилиниши кутилмоқда. Бу ҳақда Давлат тест маркази маълумотига асосланиб “Дарё” маълум қилди. Натижалар айнан қайси санада эълон қилиниши ҳозирча маълум эмас.\nҚайд этиш жоизки, 2013-йилда кириш имтиҳонлари натижалари 16-август куни, 2014-йилда ҳам 16-август куни эълон қилинган. 2015-йилда ОТМларга 605 836 нафар абитурийент ҳужжат топшириб, рекорд қайд этилган эди. 2014-йилда 543 131 та, 2013-йилда 480 447 та, 2012-йилда эса 432 мингдан ортиқ ҳужжат топширилган.\nИмтиҳон натижалари 17 август куни чиқиш иҳтимоли ҳақиқатга яқинроқ. Бизни кузатишни давом этинг.\n16:22 ДТМ жавоблари қачон чиқишига ойдинлик киритилди


Бочча бўйича илк марта ўтказилган Ўзбекистон чемпионати якунланди / Olamsport.com\nТошкент шаҳрида бочча спорт тури бўйича Ўзбекистон очиқ чемпионати бўлиб ўтди. Ушбу мусобақада юртимизнинг турли худудларидан жами 30 нафарга яқин жисмоний имконияти чекланган ва ногиронлиги бўлган спортчилар иштирок этди.\nУшбу мусобақа юртимизда янги ривожланаётган спорт турларидан бири ҳисобланган бочча бўйича биринчи Ўзбекистон чемпионати сифатида тарихга кирди. Унда қуйидаги спортчилар ғолиб ва совриндорлар қаторидан жой олди:\nМусобақанинг тақдирлаш маросимида Ўзбекистон Миллий паралимпия қўмитаси раиси Мухторхон Ташходжаев иштирок этди ва барча спортчиларни самимий табриклаб, уларни келажакда нуфузли мусобақаларда юртимиз шарафини муносиб ҳимоя қилишга чорлади.\nМусобақа ғолиб ва совриндорлари ташкилотчилар томонидан медаль, махсус диплом ва эсдалик совғалари билан тақдирланди.\nТаъкидлаш керакки, ушбу Ўзбекистон очиқ чемпионати келажакда бочча спорт тури бўйича Ўзбекистон терма жамоасига аъзо ва номзод спортчиларни саралаб олишда муҳим аҳамият касб этади.


“Шашмоҳкашоб”да янги БПТ иш бошлади | O'zLiDeP\n“Шашмоҳкашоб”да янги БПТ иш бошлади\nМаълумки, мустақиллик йилларида хусусий тадбиркорлик ва кичик бизнесни ривожлантиришга алоҳида эътибор қаратилди. Бугун ҳатто ҳовлисида кичиккина ер майдони бўлган хонадон вакили ҳам ундан унумли фойдаланадиган, тадбирли кишига айланмоқда. Натижада, эса кўпчиликнинг рўзғорига барака киряпти. Орамизда мамлакат иқтисодиётига ҳисса қўшаётган йирик тадбиркорлар сафи ортаяпти. Форум иштирокчилари ана шундай тадбиркорлик субъекти фаолияти билан яқиндан танишиш имкониятига ҳам эга бўлишди. Тумандаги “Шашмоҳкашоб” агросаноат фирмасига қарашли ип-калава йигирув фабрикасига ташриф буюришиб, у ердаги шарт-шароит ва имкониятлар ҳақида батафсил маълумотга эга бўлишди.\n- Фабрикамиз бир кунда 360 тонна ип-калава ишлаб чиқариш имкониятига эга, — дейди “Шашмоҳкашоб” агросаноат фирмасига қарашли ип-калава йигирув фабрикаси ходимлар бўлими бошлиғи Абдулатиф Тошматов. — Маҳсулотимизни эса шу йил бошидан бери Россия, Хитой ҳамда Туркия давлатларига экспорт қилаяпмиз. Келгусида йигирилган ип-калавалардан мато ишлаб чиқариш учун тўқимачилик корхонасини ишга тушириш ниятидамиз. Фабрикамизда айни пайтда 320 нафар киши меҳнат қилмоқда. Уларнинг 10 нафари O‘zLiDeP аъзоси.\nТашриф ниҳоясида мазкур тадбиркорлик субъектида янги Бошланғич партия ташкилоти очилди.


Рим ва Манчестер драмаси. «Барселона» ва “Манчестер Сити” тор-мор келтирилди (видео) | Ўзбекистон ва жахон янгиликлари\nРим ва Манчестер драмаси. «Барселона» ва “Манчестер Сити” тор-мор келтирилди (видео)\nСпорт 11 апрель 9:54 28\nЕвропа чемпионлар лигасининг чорак финал учрашувларининг иккитаси 111 апрель куни тунда ўз ниҳоясига етди. Унда «Рома» – «Барселона» ва «Манчестер Сити» – «Ливерпуль» жамоалари майдонга тушишди.\n«Манчестер Сити» биринчи ўйинда йирик ҳисобда (0:3) мағлуб бўлгани учун дастлабки дақиқалардан ҳужумга ўтди ва 2-дақиқадаёқ ҳисобни очди. Фақат бу сафар 3:0 эмас 2:1 ҳисоби қайд этилди. Бу эса Юрген Клопп шогирдлари учун ярим финалга чиқишга кифоя бўлди. Демак, мусобақада Англиянинг атиги бир жамоаси қолди холос. “Манчестер Сити” эса мусобақа билан хайрлашди.\n“Манчестер Сити” – “Ливерпуль” 1:2.\nЕвропа Чемпионлар лигасининг чорак финалидан ўрин олган яна бир ўйин хам ўз якунига етди. Унда Римнинг “Рома” клуби “Барселона”ни қабул қилиб, сенсацион тарзда ғалабага эришди.\n«Барселона»нинг дастлабки ўйиндаги ишончли ғалабаси (4:1) уларнинг ярим финалга чиқишига шубҳа қолдирмаган эди. Аммо каталонияликлар ўтказиб юборилган учта гол эвазига ярим финал йўлланмасидан қуруқ қолишди.\nЖеко, Де Росси ва Маноласнинг голлари “Рома”ни кейинги босқичга олиб чиқди. Шу тариқа, “Рома” – “Барселона” баҳсида кутилмаган натижа қайд этилиб, римликлар сўнгги 34 йилда илк марта ярим финал йўлланмасини қўлга киритишди.\n“Рома” – “Барселона” 3:0.


Жамиятимизда амалага оширилаётган ислоҳотлардан асосий мақсад инсон манфаатлари ҳамма нарсадан устун деган олийжаноб тамойил устувор бўлган демократик давлат ва адолатли жамият барпо этишдир деб айтиб ўтди. Ўзбекистон Республикаси Конституциясининг 13-моддасида “ Ўзбекистон Республикасида демократия умуминсоний принципларига асосланади, уларга кўра инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият ҳисобланади. Шу ўринада 2017-2021- йилларда Ўзбекистонни Республикасини ривожлантиришнинг бешта устувор йўналиши бўйича Ҳаракатлар стратегиясида ислоҳотлар самарадорлигини янада ошириш, давлат ва жамиятни ҳар томонлама уйғун ва жадал ривожлантириш учун шароит яратиш, барча соҳаларни модернизация қилиш ва эркинлаштиришдек мақсадларга хизмат қилаяпти деб таъкидлаб ўтдилар. Шундан сўнг сўз навбати “Ўзбекистон тарихи” кафедраси т.ф.д. профессор У.Хаитовга берилди . У ўз сўзида “ Ўзбекистон Республикаси Конституцияси қабул қилинганлигининг 25 йиллиги ” муносабати билан тадбир иштирокчиларни табриклади.Ўзбекистон ҳудудида қадимдан кўплаб миллат ва элат вакиллари баҳамжиҳат истиқомат қилиб келган. Улар ўртасида асрлар давомида миллий низолар бўлмаганини халқимизнинг азалий бағрикенглигидан далолатдир.\nМиллалатлараро муносабатларда уйғунлик вужудга келган мамлакатларда кўпмиллатлилик жамиятнинг сиёсий- иқтисодий ривожланишга самарлаи таъсир этиши айни ҳақиқатдир деб, таъкидлаб ўтдилар. Миллатлараро тотувлик ғояси умумбашарий қадрият бўлиб, турли халқлар биргаликда истиқомат қиладиган минтақа ва давлатлар миллий тараққиёти, шу жойдаги тинчлик ҳамда барқарорликнинг кафолоти бўлиб хизмат қилади деб айтиб ўтдилар. Бошқача айтганда, миллатлараро тотувлик ғояси жамиятимизда яшаб, ягона мақсад йўлида меҳнат қилаётган турли миллат ва элатларга мансуб кишилар ўртасидаги ўзаро ҳурмат, дўстлик ва ҳамжиҳатликнинг маънавий асосига айланмоқда деб ўз сўзини тугатди. Сўнг сўз навбати Ўзбекистон Қуролли Кучлар Академияси полковниги Абдуллаевага берилди. У ўз сўзида Президентимиз Ш.Мирзиёев томонидан бошланган иқтисодий сиёсат замирида “ Халқ бой бўлса, давлат ҳам бой ва қудратли бўлади ” деган ёндашув ётгани, айниқса, оддий одамлар қалбида бугунидан шукроналик, эртанги кунига ишонч туйғусини мустаҳкамламоқда. Негаки, ҳар бир инсон яхши яшаш, орзу хавас кўриш, меҳнатига яраша даромад, топиш учун иш шароитига эга бўлишни ҳоҳлайди. Ёшларимизда фаол ҳаётий нуқтаи назар, аниқ бир мақсадга интилувчанлик, ижтимоий харакатчанлик, изчил шаклланиб бораётганлигини мисоллар билан талабаларга тушунтириб берди. Муҳими, ёшлар ўз Ватани билан фахрланади, ислоҳотларга даҳлдорлик туйғуси юксак унинг гуллаб яшнаши йўлида Президентимиз таъбири билан айтганда садоқат билан хизмат қилиши керак. Президентимиз Ш.Мирзиёев раҳнамолигида ижтимоий йўналтирилган ёшлар сиёсати амалиётга самарали татбиқ этилаётгани натижасидир. Ёшларимиз қадимий ва бой тарихимизни билиши зарур ва айни пайтда уларни миллий қадриятларимизга ҳурмат руҳида тарбиялашимиз лозим деб таъкидлаганлигини айтиб ўтди. Бинобарин калондимоғлик, бепарволик, лоқайдлик, боқимандалик, каби салбий иллатлардан асрашимиз зарурлигини уқтиришимиз лозим деб ўз сўзини якунлади. Шундан сўнг сўз навбати Ўзбекистон давлат Муқимий номидаги мусиқали театри ижодкорлари Ўзбекистонда хизмат кўрсатган артист Александр Бекжоновга берилди. У ўз сўзида асосий Қонунимиз –Ўзбекистон Республикаси Конституциясининг 8-моддасида “ Ўзбекистон халқини миллатидан қаътий назар, Ўзбекистон халқи” ташкил этади деб белгилаб қўйилган. “ Ўзбекистон халқи” тушунчаси мамлакатимизда яшаб, ягона мақсад йўлида меҳнат қилаётган турли миллат ва элатларга мансуб кишилар ўртасидаги ўзаро ҳурмат, дўстлик ва ҳамжиҳатик учун маънавий асос бўлиб хизмат қилади. Конституциямизнинг 18-моддасида “ Ўзбекистон Республикасида барча фуқаролар бир хил хуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий келиб чиқишидан қаътий назар, қонун олдида тенгдирлар”, деган қоида мустахкмланган. Ушбу модданинг давомида қайд этилганидек, имтиёзлар фақат қонун билан белгиланиб, қўйилади ҳамда ижтимоий адолат принципларига мос бўлиши шарт деб белгилаб қўйилганлини таъкидлади.\nБош қомусимизнинг 4 –моддасига кўра: “ Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таъминлайди, уларнинг ривожланиши учун шароит яратади”. Зеро,неча минг йиллик тарихимиз шундан гувоҳлик берадики, олийжаноблик ва инсонпарварлик, миллатлараро тотувликка интилиш халқимизнинг энг юксак фазилатлардандир. Миллий истиқлол ғоясини ва умумбашарий қадриятларнинг энг яхши жиҳатларини ўзида ўзида мужасам этгани ҳолда, Конституциямиз миллий анъаналаримиз, она тилимиз, халқимизнинг бебаҳо қадриятлари ва маданий меросини тиклашни таъминлади, инсоннинг маънавий камол топиши ва ҳар томонлама уйғун ривожланиши учун зарур шарт шароитлар яратди биз бундай имкониятлардан унумли фойдаланишимиз лозим. Сўнги сўз ўрнида Машинасозлик факулътети декани муовини Б.И.Ибрагимов умуман айтганда, Конституциямизга киритилган ўзгартириш ва қўшимчалар мамлакатимизда фуқароларнинг ҳуқуқ ва эркинликларини ҳимоя қилишга, суд, ҳуқуқни муҳофаза қилиш ва назорат органлари фаолиятининг самарадорлигни оширишга, фуқароларнинг одил судловга тўсқинликсиз эришишига аҳолининг одил судловга бўлган ишончини ошришга, жамиятда қонун устиворлигини таъминлашга хизмат қилади деб айтиб ўтди. Талабалр томонидан берилган саволларга меҳмонлар жавоб бердилар.\nМашинасозлик факулътети декан муовини Б.И.Ибрагимов барча тадбир иштирокчиларига миннатдорчилик билдирган ҳолда тадбирни якунлади.


«Самарқанд дарвоза»да портлатилган «ўт ўчиргич» бўйича 13 кишига айблов қўйилди – Газета.uz\nLotinchada 13 январ 2022, 16:00 Жамият\nТошкент шаҳар Ички ишлар бош бошқармаси «Самарқанд дарвоза» савдо мажмуаси олдида Янги йилни нишонлаш учун «ўт ўчириш» мосламаси портлатилгани бўйича 13 кишига айблов эълон қилинганини маълум қилди.\n1 январь куни тунги соат 00.45 ларда пойтахтдаги «Самарқанд дарвоза» савдо мажмуаси олдида бир қанча фуқаро автойўлни ажратиб турувчи тўсиқда қўлбола усулда ясалган «ўт ўчириш» мосламасини портлатган ва бу ҳолат акс этган видеолар ижтимоий тармоқларда тарқалганди. Шундан сўнг ҳолат юзасидан мосламани тайёрлаган ҳамда уни ёққан шахсларни аниқлаш бўйича тезкор-қидирув ва суриштирув ишлари олиб борилаётгани айтилганди.\nТерговга жалб этилганларнинг маълум қилишича, Янгийўл туманининг айрим маҳалларида янги йил арафасида қўлбола усулда пиротехника воситаларини тайёрлаш ва сотиш авж олади. Аввалги йилларда ҳам бундай портлашлар видеоси интернетда тарқалган ва буни кўрган пойтахтда яшовчи йигит ана шундай воситани буюртма қилган.\n«Янгийўллик болалар „Огнетушител“ ясагани ҳақида мен видео кўрган эдим. Буни менга оғайним айтган. Мен уни текин деб ўйлаган эдим. Лекин, у пулли экан. Шундан сўнг, мажбур бўлдим пул беришга. Аслида 500 минг сўм беришимиз керак эди, лекин, 470 минг сўм берганмиз», — деган буюртмачи.\nМаълум бўлишича, уни тайёрлаш учун енгил кимёвий моддалар ва автомобилларнинг эҳтиёт қисмларидан фойдаланилган. Бу усулни бир неча йилдан бери қўллаб келган трактор ҳайдовчиси ёшларга уни қандай тайёрлашни ўргатган.\n«Ака, 80 минг сўм бераман, дея пул таклиф қилди. Қўявер, олиб кетавер, десам ҳам, пул ташлаб кетган экан», — дея таъкидлаган трактор ҳайдовчиси.\nСўнг уни ўрганган боладан қўшниси, шунингдек, курсдоши ундан ясаб беришини сўраган ва эвазига 470 минг сўм пул олган.\n«Огнетушител» Самарқанд дарвоза савдо мажмуаси яқинига олиб борилган ва тротуарга қўйилган. Уни ёққан бола воситанинг 15 секунддан сўнг ёнганини айтган. У мазкур воқеанинг қолган тафсилотларини, хусусан 2 бола жароҳатланганини уйга кетгандан сўнг, телефонига келган видеолардан билганини айтган.\nМаълумотларга кўра, ўша кунда шаҳар шифохонасига 3 киши ёрдам сўраб, мурожаат қилган. Шифокор эса байрам арафасида бундай ҳолатлар кўп учрашини таъкидлаган. Шунингдек, портлашдан жароҳат олган беморларнинг барчаси мактаб ўқувчилари экани айтилган. Уларнинг 2 нафари уйда даволанаётган бўлса, яна бири ҳалигача шифохонада даволаняпти.\nТергов давомида ҳодисага алоқадор бўлган 13 кишига айблов эълон қилинган. Уларга нисбатан ЖПКнинг 221-моддаси билан қамоққа олиш эҳтиёт чораси қўлланилган. Уларнинг 5 нафари қамоққа олинган, яна 5 нафари маъмурий жавобгарликка тортилган, дейилади хабарда.\nТошкент шаҳар ИИББ ҳузуридаги ТБ катта терговчисининг маълум қилишича, ҳолат юзасидан Жиноят кодексининг 250-моддаси 2-қисми «б» банди (gортлаш хавфи бўлган моддалар ёки пиротехника буюмларидан фойдаланиш қоидаларини бузиш) билан жиноят иши қўзғатилган. Унга кўра, айбдор шахслар 3−5 йилгача озодликдан маҳрум қилиниши мумкин.\n#«ўт ўчириш» мосламаси\n«Самарқанд дарвоза» қаршисида пичоқбозлик содир бўлди 22 август 2018, 23:51


Ўзбек тили ва адабиёти факул...\nЎзбек тили ва адабиёти факультети талабалари амалиётда\nПедагогик амалиёт бошлангандан бери талабаларимиз лицей ўқитувчиларининг дарсларни кузатишди ва ўзлари ҳам дарслар ўтишни бошлашди. Ўзбек тили ва адабиёти факультети 403-гуруҳ талабаси Азизова Маҳлиё адабиёт фанидан дарс бермоқда.\n403-гуруҳ талабаси Азизова Маҳлиё адабиёт фанидан дарс бермоқда.\nПедагогик амалиёт бошлангандан бери талабаларимиз лицей ўқитувчиларининг дарсларни кузатишди ва ўзлари ҳам дарс ўтишни бошлашди. Ўзбек тили ва адабиёти факультети 403-гуруҳ талабаси Жабборова Машҳура адабиёт дарсида аруз вазнини тушунтирмоқда.\nЛицейнинг “Тиллар” кафедраси мудири И.Ишонхонова талабаларга лицей қонун-қоидалари ва тартиб-интизоми ҳақида тушунтириб берди. У талабаларга педагогик амалиёт давомида яхши натижаларга эришишида омад тилади.\nЛицейнинг “Тиллар” кафедраси хонаси Ўзбек тили ва адабиёти факультетидан борган амалиётчи-талабалар учун ажратилиб берилди. Методист Турсуной Юсупова ўз талабаларига педагогик амалиёт жараёнида қилинадиган ишлар ҳақида тушунтириш ишлари олиб бормоқда.\nМетодист Турсуной Юсупова амалиётчи-талаба Матрасулова Муниранинг ҳафта давомида олиб борган ишларини текшириб баҳоламоқда.\nЎзбек тили ва адабиёти факультети 403-гуруҳ талабаларидан 12 таси Тошкент фармацевтика институти қошидаги академик лицейга малакавий педагогик амалиёт ўташ учун келишди. Талабалар академик лицейдаги шарт-шароитлар ва она тили ва адабиёт фани ўқитувчиларининг фаолияти билан танишиб, ўзлари учун яратилган бу имкониятлардан жуда ҳам хурсанд бўлишди.\nЎзбек тили ва адабиёти факультети 403-гуруҳ талабалари Тошкент фармацевтика институти қошидаги академик лицейдаги педагогик амалиёт жараёнида кўплаб тадбирлар ўтказишмоқда. Бу лавҳа талабаларнинг Зулфияхоним таваллудининг 100 йиллигига бағишланган тадбирда расмга олинган.\n2015 йилнинг 6-мартида 403-гуруҳ талабалари лицейнинг маънавий-маърифий ва тарбиявий ишлар бўйича директор муовини З.Эралиева, она тили ва адабиёт фани ўқитувчилари М.Собиржонова ва Ҳ.Узоқовалар билан биргаликда “Балли қизлар” кўрик танловини тайёрлашди ва ўтказишди.\n17 mart 2017 yil, 7,096


4 январь, 17:12\n“Челси” кейинги йилларда катта трансферларни амалга оширгани билан ҳужум чизиғидаги муаммоларни бартараф эта олгани йўқ. Жамоанинг ҳужумкорлиги ошириш мақсадида кейинги икки мавсумда “аристократлар” сафига ўтган Ҳаким Зиеш, Кай Хаверц, Тимо Вернер ва ёзда рекорд сумма 97,5 миллион фунтга трансфер қилинган Ромелу Лукаку ҳам масаланинг ечими бўла олмади.\nРомелу Лукаку “Интер”дан олиб келинганида жамоанинг асосий тўпурари бўлиши кутилганди. Лекин тажрибали ҳужумчи Лондон клубида 13 та учрашувда бешта гол урди холос. Ярим ҳимояда ўйнаётган Мэйсон Маунт ва Жоржиньо гол уриш борасида бельгиялик ҳужумчидан ўзиб кетган.\nРомелу Лукаку олиб келинганидан кейин “Челси” ўз тарбияланувчиси Тэмми Абрахамни “Рома”га 40 миллион фунтга сотиб юборган эди. Англиялик ҳужумчининг Римдаги ишлари юришиб кетди ва 24 ёшли форвард яна Англия терма жамоасига жалб қилина бошлади.\nКатта умидлар билан Англия премьер-лигасига қайтган Ромелу Лукаку эса, “Челси” бош мураббийи Томас Тухель қўллаётган ўйин услуби унга ёқмаётгани ва тезроқ “Интер”га қайтишни истаётгани ҳақида очиқ баёнот бера бошлади.\nШундан сўнг, “Челси” ҳужум чизиғини олдинда катта муаммолар кутиб тургани ошкор бўлди. Айни пайтда “аристократлар” зудлик билан Лукаку бажара олмаётган вазифа – кўп гол ура оладиган ҳужумчи қидира бошлади.\nУлар бу позицияга Роберт Левандовски, Душан Влахович ва Мауро Икардини кўзламоқда. Лондонликлар бу тўпурарларга эришиш қийинлигини билган ҳолда, Тэмми Абрахамни Римдан қайтариш вариатини ҳам кўриб чиқмоқда.\n“Челси” Абрахамни трансфер қилганида ҳужумчини 2023 йилда 80 миллион еврога қайта сотиб олиш ҳуқуқини шартнома бандига киритиб қўйган. Тэммининг ўзи ҳам тарбия топган жамоасига бориб, нималарга қодирлигини кўрсатиб қўйишга қарши бўлмаса керак.\n“Рома” ҳам бир муддат ўтиб, 40 миллион евро сарфлаган ўйинчини икки баравар қимматига пуллаш имконидан воз кечмайди. Демак, вазиятни кузатишда давом этамиз.\n“Рома” футболчи АҚШга кетиши мумкин\nАмерикалик ҳимоячи Брайан Рейнольдс “Рома” асосий таркибига кира олмаяпти. Жорий мавсумда Моуриньо уни бир марта майдонга туширди холос.\nАслида бир йил муқаддам АҚШдан Римга келган ўйинчи ўзини кўрсата олгани йўқ. Ўтган мавсумда ҳам А Серияда атиги беш марта кўриниш берганди.\nМаълумотларга қараганда, 20 ёшли футболчига Бельгия чемпионатидан “Брюгге” ва “Андерлехт” қизиқиш билдирмоқда. Агар бу трансфер ўхшамаса, Рейнольдс ўз юртига қайтиб кетишни мўлжаллаган.\nБрайан Европага келгунга қадар АҚШ чемпионатида “Даллас” жамоаси шарафини ҳимоя қилган.\nИброҳимович собиқ устозини тиз чўктиришга тайёр\n“Рома” А Сериянинг навбатдаги турида “Сан-Сиро”да “Милан” меҳмони бўлади. Ушбу учрашув 6 январь куни ўтказилади.\nМаълумотларга қараганда, “Милан”нинг энг машҳур ўйинчиси Златан Иброҳимович ва истеъдодли ҳужумчи Рафаэль Леау жароҳатларидан қутилиб, “бўрилар”га қарши майдонга тушишга тайёр.\n40 ёшли швециялик футболчи миланликлар сафида энг кўп гол урган футболчи ҳисобланади. У жорий мавсумда 11 та учрашувда рақиблар дарвозасини етти бор ишғол қилган.\nИброҳимович илгари “Манчестер Юнайтед”да Жозе Моуриньо қўл остида тўп тепган. Шунга қарамай, жорий мавсумда чемпионлик учун курашаётган миланликлар ҳужумчиси бўлажак баҳсда собиқ устозининг жамоасини тиз чўктирмоқчи.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Келинларга уй-рўзғордаги оддий 8 маслаҳат!\t10:03, 27 октябрь 2016\tТахтали мебелларнинг юзасида сув солинган идишларнинг изи қолган бўлса, чизиқларнинг устига майонез суртиб қўйинг ва 1 соатдан кейин артиб олинг. Гиламсиз полни қирилишлардан ҳимоялаш мақсадида стул ва стол оёқларига махсус “пайпоқ”лар кийгизиш мумкин.\nИдиш-товоқ ювадиган губкани қуритиш учун қоқ-оз қистирғичдан фойдаланиб кўринг. Теридага теккан эмульсия бўёғини болалар ёғи билан кетказса бўлади. Оддий бўр ялтироқ ошхона анжомларини хиралашиб кетишдан сақлайди. Бунинг учун қошиқ ва санчқилар билан бирга бўрни сочиққа ўраб қўйиш лозим.\nГиламдаги стол ёки бошқа мебелдан қолган изларни осонгина йўқотиш мумкин, бунинг учун гиламнинг “эзилган” ерини санчқи билан тарашнинг ўзи кифоя.\n«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tКасбингиз ўзингизга муносибми?\tТошкентдаги тўйлардан бирида келин учун рақсга тушган куёв барчани лол қолдирди(Видео)\tЭрни эр қиламан десангиз… ёхуд турмуш ўртоғингизни омадли қилиш йўллари\t«Дугонажонлар» пироги - олмами ё атиргул?\tОтправить


Бир сўм бўлса ҳам тадбиркорнинг пули қоплаб берилади – Жамшид Қўчқоров (видео) — Sof.uz\nЖАҲОН 6,408,869 2,935,368 378,317\nБир сўм бўлса ҳам тадбиркорнинг пули қоплаб берилади – Жамшид Қўчқоров (видео)\n23.04 19:26 433 Тиббиёт\nЖамшид Қўчқоров Фото: Халқаро пресс-клуб\nБугун Халқаро пресс-клубда Бош вазир ўринбосари Жамшид Қўчқоров, Соғлиқни сақлаш вазири Алишер Шодманов, Молия вазири Тимур Ишметов, Марказий банк раиси Мамаризо Нурмуратов ва Тошкент бош имом-хатиби Нуриддин Холиқназаров иштирокида сессия бўлиб ўтди.\nУнда Бош вазир ўринбосари, Иқтисодий тараққиёт ва камбағалликни қисқартириш вазири Жамшид Қўчқоров фондга бугунги кунгача 600 миллиард сўмга яқин ҳомийлик маблағлари келиб тушганини таъкидлади.\nШунингдек, Бош вазир ўринбосари қуйидагиларни маълум қилди:\n“Давлат ўзининг вазифасини тадбиркорга юкламоқчи эмас. Бир сўм бўлса, бир сўм қоплаб беради.\nБуни қандай бажаради: жумладан, солиқни қисқартириши, банк хизматларидан имкониятлар ва электр энергияни арзонлаштириб беради. Бундан шубҳа бўлиши мумкин эмас.\nБир сўм бўлса ҳам тадбиркорнинг пули давлатда қолиб кетмайди. Бу борада биз ҳар куни изланишдамиз.\nКамбағалликни камайтириш борасидаги ҳаракатларимиз бир кун ҳам тўхтагани йўқ. Халқаро ташкилотлар билан ҳамкорликдаги ишларимиз ҳам давом этмоқда. Масалан, ночор оилаларни аниқлаш давом этмоқда ва иқтисодий имкониятларимиз инобатга олинган ҳолда уларга кўмаклашиш ишлари ҳақида ўйламоқдамиз“, — деди Жамшид Қўчқоров.\nЖамшид Қўчқоров Халқаро пресс клуб Инқирозга қарши чоралар\n31.05 17:40 5136\nБугун, 12:56 1843\nКеча, 20:43 1519\n1.06 16:39 1447\n1.06 17:04 1333\n30.05 14:51 2330 Жамият\n2.05 11:22 193 Иқтисод\nДСҚ ходимлари 4 млндан ортиқ ойликлари камайтирилишини қўллаб-қувватламоқда\n16.04 21:51 1926 Иқтисод\nПрезидент “Ўзавтосаноат” олдига янги автомобил моделларини ишлаб чиқиш вазифасини қўйди\n16.04 19:19 5693 Иқтисод


Нигерияда "Боко Ҳаром"нинг 92 жангариси йўқ қилинди\n10:03 / 27.02.2016\nНигерияда бир нечта давлатларнинг биргаликдаги операцияси давомида "Боко Ҳаром" террорчилик гуруҳининг 92 жангариси йўқ қилинди. Бу ҳақда Камерун ҳукуматига иқтибос келтирган ҳолда Reuters ахборот агентлиги хабар берди.\nОперация давомида жангарилар асирликда ушлаб турган 850 нафар одам озод қилинди ва гуруҳнинг муҳим базаларидан бири йўқ қилинди.\nОперация 23-24 февраль кунлари Нигерия-Камерун чегарасида Камерун, Нигерия, Чад, Бенин ва Нигер ҳарбийлари иштирокида ўтказилган. Операция давомида 2 нафар камерунлик аскар ҳалок бўлган, 5 нафари яраланган.\nҲаммаси бўлиб охирги 2 ҳафтада ҳарбийлар террорчилик гуруҳи асирлигидан деярли 1900 нафар одамни озод қилган, деб маълум қилди International Business Times нашри.


Путин: Вашингтоннинг "Кремль рўйхати"ни "нодўстона акт", деб баҳолади\n17 феврал 2019, Тошкент вақти: 06:56\nянвар 31, 2018\nРоссия президенти Владимир Путин Вашингтон томонидан эълон қилинган "Кремль рўйхати" – "нодўстона акт" эканлиги, у Россия-Америка муносабатларини муракаблаштириши, халқаро муносабатларга зарар келтириши тўғрисида баёнот берди.\nБу ҳақда Путин ўзининг ишончли вакиллари билан бўлиб ўтган учрашувда айтди. Путин АҚШнинг “Кремль рўйхати”ни кўрмаганини тан олди, бироқ бу рўйхатда ўзининг йўқлиги ўзи учун “уят” эканлигини айтди. "Обидно, слушай" (“Уят, уят”- “Кавказ асираси”дан- таржимон), – деди кавказча акцент билан Путин.\nШу билан бирга у айни дамда Москва бирор бир жавоб чораларини режалаштирмаётганини таъкидлади.\nЎзининг ишончли вакиллари билан бўлиб ўтган учрашувда Путин Россияни Эрон ва Шимолий Корея билан бир сафга қўйиш ва шу билан бирга Корея ярим оролидаги кескинликни юмшатишда воситачилик қилишни сўраб Москвага мурожаат қилиш“аҳмоқлик” эканлигини айтди.\nРоссия етакчиси Қўшма Штатлар билан муносабатларни яхшилаш тарафдори эканлигини ва шу сабабли шошма-шошарлик билан ҳар қандай ҳаракатлардан ўзини тийиб туришини айтди.\n"Яширмайман, биз бу рўйхатни кутган эдик, ҳатто муносабатларимизни нолга тушириб қўядиган жавоб чоралари кўришга ҳам тайёр эдик", – деди Путин.\n"Ҳозирча биз бу каби қадамлардан тийилиб турамиз, бироқ вазият қандай ривожланиб боришини диққат билан кузатиб турамиз", – деди Россия раҳбари.\nАҚШ молия вазирлиги сешанба куни “Кремль рўйхати”- Россия президенти Владимир Путинга яқинларнинг рўйхатини эълон қилди, бу рўйхатдагиларга нисбатан санкциялар жорий қилиниши мумкин. Ҳужжатга 210 киши киритилган. Улар орасида Россия ҳукуматининг барча аъзолари, Путин маъмуриятининг ходимлари, давлат корпорациялари бошлиқлари, ҳуқуқ тартибот идораларининг раҳбарлари ва олигархлар бор.


Фуқаро Очилова Шарофатнинг ижтимоий тармоқлар орқали тарқалган видеомурожаатига муносабат - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nҚашқадарё вилояти Яккабоғ тумани “Чинобод” маҳалла фуқаролар йиғини ҳудудидаги Чинобод қишлоғида яшовчи фуқаро Очилова Шарофат туман Ички ишлар бўлими, туман прокуратураси ҳамда “Чинобод” маҳалла фуқаролар йиғини раҳбарлари ҳаракатидан норозилик билдириб ижтимоий тармоқ каналлари орқали Президентимизга видеомурожаат йўллаган.\nМазкур видемурожаатда баён этилган воқеаларни атрофлича ўрганиб чиқиш мақсадида Яккабоғ туман маҳаллалар кенгаши томонидан Ишчи гуруҳ тузилди. Аниқланишича, Ш. Очилованинг қўшниси — фуқаро Очилов Собир 2019 йилнинг 24 июл кунидан 25 июл кунига ўтар кечаси Ш. Очилованинг уйига кириб жанжал кўтарган. “Чинобод” маҳалла фуқаролар йиғини раиси Н. Рузиева, хотин-қизлар билан ишлаш бўйича мутахассиси Н. Бобоназарова, маҳалла профилактика инспектори Мардонов Шоҳруҳ, қишлоқ онабошиси Жовлиева Гулжаҳон ҳамда ён-атрофдаги қўни-қўшнилари билан биргаликда Ш. Очилованинг уйига бориб воқеа юзасидан суриштириш ишлари олиб борилган. Аммо С. Очиловни уйидан топиб бўлмаганлиги сабабли шу куннинг ўзида уларни юзма-юз қилиш ҳамда мавжуд вазиятга ойдинлик киритишнинг имкони бўлмаган.\n2019 йил 28 июл куни Очилова Шарофат, Очилов Собир, унинг турмуш ўртоғи Ҳақназарова Моҳигул, онаси Тўраева Тошбибилар иштирокида “Чинобод” маҳалла фуқаролар йиғинида ўзаро суҳбат ўтказилган. Очилов Собир ўз қилган ишидан афсусдалигини билдириб, қўшниси Очилова Шарофатдан кечирим сўраган. Маҳалла фаоллари ва участка нозири уларни бир қишлоқда яшашлиги ҳамда қўшни эканлигини ҳисобга олиб ўзаро муросага келтириш чораларини кўрган. Аммо фуқаро Очилова Шарофат бу келишувга рози бўлмай, қўшнисини кечира олмаган.\n2019 йил 12 август куни “Чинобод” маҳалла фуқаролар йиғини раиси Н. Рузиева маҳалла фаоллари, участка нозири Ш. Мардонов, Очилова Шарофатнинг қайнонаси Хасанова Тожи ва Очилов Собирнинг ота-оналари ҳамда қариндошлари иштирокида қайта йиғилиш ўтказган. Маҳалла раиси Н. Рузиева йиғилишда бу каби хунук ҳолатлар қишлоқ одамлари орасида бир-бирига ўзаро ҳурмат, меҳр-оқибат туйғуларининг йўқолиб кетишига сабаб бўлаётгани ва бунинг учун Очилов Собирга ўхшаган фуқароларнинг айби катта эканлиги ҳақида гапириб, уни қариндошлари ва қишлоқдошлари ўртасида изза қилган. С. Очилов айбдорлигини тан олиб, қилган ишидан пушаймонлигини билдирган. Шу ернинг ўзида Очилова Шарофат ва унинг қариндошларидан яна бир бор кечирим сўраган. Аммо Ш. Очилова ҳануз қўшниси С. Очиловни кечирмасдан, унга тегишли жазо берилишини сўраб ҳуқуқни муҳофаза қилиш органларига мурожаат қилиб келмоқда.\n“Чинобод” маҳалла фуқаролар йиғини мазкур воқеа юзасидан ўз ваколати ҳамда таъсир доирасида доимий иш олиб бормоқда.\nҚашқадарё вилояти маҳаллалар кенгаши\nАвтор: кўрсатилмаган / Манба: кўрсатилмаган / Кўришлар: 120


DataLife Engine > Версия для печати > ОТАМДАН ҚОЛГАН ДАЛАЛАР\nDataLife Engine > Жамият / Қишлоқ хўжалиги > ОТАМДАН ҚОЛГАН ДАЛАЛАР\n7-04-2021, 08:50. Разместил: User\nҒўзалар оралаб югураётган қизалоғини кўрган Ҳайитбой отанинг: — "Ҳой, йиқилиб тушасан, текис кўча эмас-ку бу ер, нега ҳадеб чопаверасан?! Шўхлик қилаверсанг, бошқа олиб келмайман далага..." деган койишидан сўнгина Омонгул шийпонга кириб кетарди. Зум ўтмай яна чиқиб, бир этак тикон йиғиб келар, уларни бир-бирига жипслаб, устига оппоқ пахталарни ёпиштириб, турли шакллар ясарди...\nМана, 50 йил ошиб ўша қалби қайноқ қизалоқ эл ардоғидаги депутат, "Ўлмас Зебинисо" фермер хўжалигининг раиси, "Меҳнат шуҳрати" Давлатмукофотининг соҳиби бўлди.\n—Болалик чоғларимдан ерга меҳрим бўлакча эди, — дейди Омонгул Ҳайитова биз билан суҳбатда. — Отам Ҳайитбой Султонов деҳқон эдилар. Улар билан далага боришни, ишларини кузатишни жуда яхши кўрардим. Отам, онам Қундуз Султонова билан етти нафар фарзандни деҳқончилик ризқи билан ўқитиб, улғайтиришган. Мен Тошкент давлат педагогика университетининг рус тилида ўқитиладиган мактабларда ўзбек тили ўқитувчиси йўналишида ўқишни тамомлаб, Дўстлик туманидаги 6-умумтаълим мактабида иш бошлаганман.\nҚаҳрамонимиз таълим масканида дарс бериш билан бирга турмуш ўртоғи, "Қонгли" фермер хўжалигининг бошлиғи Абдусоли Абдиевга кўмаклашиш баҳонасида ер билан ишлаш илмини ҳам пухта эгаллаган. Тақдир тақозоси билан А.Абдиевнинг вафотидан сўнг фермер хўжалик ишларидаги барча масъулият Омонгул опанинг зиммасида қолган. Турмуш ўртоғидан ёдгорлик бўлган касбни давом эттириш мақсадида мактабдаги дарсларини қисқартириб, бор куч-ғайратини хўжалик ишларига бағишлаган.\n—2015 йилда фарзандларим билан маслаҳатлашиб, "Ўлмас Зебунисо" фермер хўжалигини ташкил этдик. Дастлаб хўжалик ишларида оилавий меҳнат қилдик. У пайтлар техника етишмовчилиги, тракторчилар муаммолари туфайли барча деҳқонлар қатори биз ҳам қийналганмиз. Ерни ўз вақтида ҳайдаш, экиш ишларини олиб бориш учун икки, уч кунлаб бедор бўлардик. Моддий жиҳатдан оёққа туриб олгач, ишчи ўринларини ярата бошладик. Ўғил қизларим бирин-кетин вояга етиб, турли соҳаларда ўқишди. Айни дамда тўнғич фарзандим Ўлмас Абдиев Мирзачўл туманида адлияда бўлим бошлиғи вазифасида ишламоқда. Қизларим Наргиза Исмаилова "Субхоний Замин" фермер хўжалигининг бошлиғи, Шаҳноза Абдиева Очиқ акциядорлик тижорат "Асака" банк Жиззах филиалида кредит бўлими ходими, Зебунисо эса талаба.\n—Омонгул опанинг устоз сифатида ҳам кўпчиликка меҳнатлари сингган, —дейди Дўстлик туманидаги "Арслон Азиза" фермер хўжалиги раҳбари Феруза Бозорова. —Мен ҳам ер билан ишлашни бошлаганимда ўзлари бошқош бўлганлар. Ҳали-ҳамон опанинг маслаҳатларига суяниб иш юритяпман. Туманимизда 10 нафарга яқин ишсизларни, 20 нафарга яқин коллеж битирувчиларини иш билан таъминланишида жонбозлик кўрсатиб, кўпчиликнинг дуосини олган аёл сифатида эл орасида ҳурмат қозонганлар.\nДарҳақиқат, Омонгул Ҳайитованинг хизматлари нафақат туман ёки вилоятимизда, балки республика миқёсида ҳам эътироф этилмоқда. Бугунга қадар пахта ва ғаллани давлатга белгиланган миқдордан ҳам ортиғи билан топшириб келаётган фермер опанинг иш тажрибалари бошқа вилоятлардаги фермерларни ҳам қизиқтирмоқда.\nСуҳбат чоғида қаҳрамонимизнинг фахрли фарзанд, меҳрибон она, садоқатли ёр, фидойи фуқаро, элнинг дуосини олган кўнгли тоза камтарин аёл эканлигига амин бўлдим. Сўзимни уларнинг аёл бахтига берган қуйидаги таърифлари билан якунламоқчиман: Аёлнинг бахти унинг оиласида бўлса, шу бахтнинг ширин ташвишларидаги сабоқни англаш ва қийинчиликлардан чиройли матонат ила чиқиб кетиш, бу саодатдир...


Конигил туризм қишлоғида кулолчилик маҳсулотлари ишлаб чиқариш маркази иш бошлади | gulobod.uz\nСамарқанд вилоятида Конигил туризм қишлоғини ташкил этиш ишлари давом этмоқда. Ушбу туризм қишлоғини яратиш концепциясига кўра, 3 гектар майдонда 800 метр узунликдаги ҳалқа йўли қурилади. Натижада сайёҳларнинг “Сиёб” канали бўйлаб сайр қилиши ва табиат қўйнида дам олишлари мумкин.\nШунингдек, ҳудудда оилавий меҳмон уйлари, янги ҳунармандчилик марказлари, маҳаллий анъаналарни акс эттирувчи анимация марказлари ташкил этиш бўйича ишлар олиб борилмоқда. Экотуризм, агротуризм, гастрономик туризм йўналишларини ривожлантириш учун шароитлар яратилмоқда. Ҳудудда жаҳонга машҳур Самарқанд нонини тайёрлаш бўйича мастер-класслар учун новвойхона ташкил этилади.


BlackBerry Россиядаги ваколатхонасини ёпди\n16:21 / 15.07.2015\nBlackBerry компаниясининг Москвадаги офиси ўзини оқламайдиган деб топилиб, вақтинчалик ишини тўхтатди.\nБу қарорнинг расмий сабаблари ошкор этилмади. Компаниянинг Россия бозоридан чиқиб кетиши ҳақидаги гаплар жорий йилнинг баҳоридаёқ тарқаган эди. Ўшанда компаниянинг ҳамкорлари бўлган йирик уяли операторлар Blackberry Enterprise Service'га янги абонентларнинг уланиши тўхтатилганини маълум қилган эди. Шунга қарамай, жорий йилнинг мартида компания Россияда бир қатор янги лойиҳаларни амалга оширди.\nBlackBerry компаниясидаги умумий вазият ҳам барқарор эмас. Компания директори Жон Чен бренд сотилмаслиги ва смартфонлар бозоридан чиқиб кетмаслигини кўп бора такрорлаган бўлишига қарамай, компания харажатларни қисқартириш учун турли чора-тадбирларни амалга оширмоқда. Россиядаги ваколатхонанинг ёпилиши ҳам ўзини оқламайдиган харажатларни қисқартириш билан боғлиқ бўлиши мумкинлиги айтилмоқда.


Дам олиш кунлари ҳаво ҳарорати пасайиши мумкин - 10.06.2022, Sputnik Ўзбекистон\n10-12 июнда республиканинг айрим жойларида шамол 17-22 м/с гача кучайиши кутилмоқда, чанг-тўзонлари кузатилиши мумкин. 10.06.2022, Sputnik Ўзбекистон\nТОШКЕНТ, 10 июн — Sputnik. Дам олиш кунлари Ўзбекистонда ҳарорат пасайиши кутилмоқда. Баъзи жойларда момақалдироқли қисқа муддатли ёмғир ёғади, дея хабар берди “Ўзгидромет”.Қайд этилишича, бугун кун давомида мамлакат ҳудудининг катта қисмида қуруқ ва бироз иссиқ об-ҳаво сақланиб туради. Фақат республиканинг шимолида, куннинг иккинчи ярмида Тошкент вилоятида ва Фарғона водийси вилоятларида қисқа муддатли ёмғир ёғиши, момақалдироқ бўлиши мумкин. Кундузи ҳаво ҳарорати 34-39 даража атрофида, жанубда баъзи жойларда 40-42 даражагача бўлади.Республиканинг тоғ олди ва тоғли ҳудудларида 10-14 июнда вақти-вақти билан қисқа муддатли ёмғир ёғади, момақалдироқ бўлади, сел-сув тошқин ҳодисалари юзага келиши мумкин. Айрим жойларда дўл ёғиши эҳтимоли бор.Кундузи ҳаво ҳарорати аста-секин пасаяди ва 12 июнга келиб 31-33 даражани ташкил этади.\nТОШКЕНТ, 10 июн — Sputnik. Дам олиш кунлари Ўзбекистонда ҳарорат пасайиши кутилмоқда. Баъзи жойларда момақалдироқли қисқа муддатли ёмғир ёғади, дея хабар берди “Ўзгидромет”.\nҚайд этилишича, бугун кун давомида мамлакат ҳудудининг катта қисмида қуруқ ва бироз иссиқ об-ҳаво сақланиб туради. Фақат республиканинг шимолида, куннинг иккинчи ярмида Тошкент вилоятида ва Фарғона водийси вилоятларида қисқа муддатли ёмғир ёғиши, момақалдироқ бўлиши мумкин. Кундузи ҳаво ҳарорати 34-39 даража атрофида, жанубда баъзи жойларда 40-42 даражагача бўлади.


Edu Action IELTS тест синовини ташкиллаштиради\n10:06 / 15.11.2016\nЎзбекистон тарихида илк бор Республика ёшларининг билимларини ривожлантириш ва уларни қўллаб-қувватлаш мақсадида 10 декабрь куни ИНХА Университетида инглиз тили билимлари бўйича IELTS Халқаро тест синови бўлиб ўтади. Имтиҳон IDP қўллаб-қувватлаши остида ўтказилади.\nСавол: Ўтказилаётган тестга Британия Консуллигининг алоқаси борми?\nЖавоб: Алоқаси йўқ. Британия Консуллиги ва IDP, IELTS тестининг расмий ташкилотчиларидан бири ҳисобланади. Тест Inter Press назорати остида IDP расмий ташкилотчилари томонидан ташкил этилади.\nСавол: Тестнинг нархи ва тўлов усуллари қандай бўлади?\nЖавоб: Тест нархи - 160 АҚШ доллари ва яна 50 минг сўм рўйхатдан ўтиш учун тўланади. 160 долларлик тўлов Visa Classic онлайн валюта картаси орқали амалга оширилади. Бунинг учун сиз 20 ноябрдан кейин www.ielts.org сайтига киришингиз ва Ўзбекистон бўйлаб жойлашган ҳудудингизни топиб, рўйхатдан ўтишингиз керак бўлади. 50 минг сўмлик рўйхатдан ўтиш тўлови Ўзбекистон Республикасининг исталган банкидан амалга оширилади. Бундан ташкари u-pay.uz еки payme интернет тўлов остида хам сўм рўйхатдан ўтиш учун тўлаш мўлжалланаяпти.\nСавол: Сўмда тўлаш имкони борми?\nЖавоб: Хозирча тўлов фақатгина Visa Classic карталари орқали, АҚШ долларида амалга оширилади. Бу борада музокаралар олиб борилмоқда ва масала тез орада ўз ечимини топади.\nСавол: Мазкур имтиҳонни ўтказишдан мақсад нима?\nЖавоб: Бугунги кунда IELTS тестни топширишга талаб жуда катта. Шу муносабат билан, мавсум пайтида талабалар бу тестни топшириш учун Британия Консуллиги марказида тест ўтказилишидан 4 ой аввал рўйхатдан ўтишга мажбур бўлишади. Шу сабабли, кўп талабалар бу тестни Қозоғистон, Озарбойжон ва Туркия каби давлатларда топширишмоқда. Бу талабалардан кўп пул ва вақт сарфлашни талаб қилади. Харажатларни камайтириш ва талабаларга қулайлик яратиш учун “Action Group” компанияси муассиси мазкур тест ташкилотчилари билан келишувга эришди.\nСавол: Тест сертификатлари ўртасида фарқ борми?\nЖавоб: Йўқ, ҳеч қандай фарқ йўқ. British Council ва IDP сертификатлари бир хил.\nСавол: Тест форматида ўзгаришлар бўладими?\nЖавоб: Йўқ, тест формати British Council’ники билан бир хил.\nСавол: Имтиҳон олувчилар British Council’дан келишадими?\nЖавоб: Йўқ, бизда Inter Press’дан таклиф қилинган ўзимизни имтиҳон олувчиларимиз бўлади.\nҚўшимча маълумот учун телефон куйидаги телефон оркали мурожат килишингиз мумкин: +998951458686\nМанзил: MЧЖ «Action Group» Тошкент шаҳри, Афросиёб кўчаси, “Angel’s Food”, 3-қават.\nСизга кўмак беришдан фақат хурсанд бўламиз!\nIELTS тест IDP British Council Action Group\nIDP Australia Ўзбекистонда!\nДТМда қўшимча репетицион тест синовлари бўлиб ўтмоқда\nЎзбекистонда расмий IDP IELTS тест маркази очилди!


Учта ўспирин оролдан чиқа олмади\n09 Iyun 14:55 / Published in Жамият\nУч нафар ўспирин Чирчиқ дарёсидаги оролида қолиб кетди\nУч нафар ўспирин Чирчиқ дарёсидаги оролида қолиб кетган, у ердан улар ўзлари чиқиб кетолмадилар. Улар Фавқулодда вазиятлар вазирлиги ходимлари томонидан олиб борилган қутқарув операцияси натижасида эвакуация қилинган.\nҲодиса дарёнинг Тошкент шаҳрининг Сергели туманидан оқиб ўтадиган қисмида содир бўлган. Учта ўспирин дарёнинг ўртасида жойлашган оролга сузиб борди, аммо сув сатҳининг кескин кўтарилиши ва оқимнинг тезлашиши туфайли улар қирғоққа қайтолмадилар.\nҚутқарувчилар болаларни оролдан қайиқда эвакуация қилиб, ота-оналарига топширдилар.\nЭслатиб ўтамиз, ўтган йили Ўзбекистонда 165 киши чўкиб кетган. Шулардан 57 нафари чўмилиш қоидаларига риоя қилмагани сабабли вафот этган, 58 нафари бепарволиги сабабли, 6 нафари ўз жонига қасд қилган, 4 нафари чўкиб кетган, 40 нафари чўкиб кетганликда гумон қилинмоқда.\nЧўкиб кетган фуқароларнинг 56 таси (34%) вояга етмаганлардир.\nTagged under: ДАРЁ, ОРОЛ, ЎСПИРИН, ФВВ, ЧИРЧИҚ\nОТБ ва ЮНИСЕФ Ўзбекистонга гуманитар ёрдам кўрсатдилар


4-мавзу. Материал харажатларининг ҳисоби режа\nDownload 31,01 Kb.\nHajmi 31,01 Kb.\nsobolev fazosida davriy bolmagan funksiyalar uchun optimal interpolyatsion formulalar qurish, @kutubxonachi qiz Matematika 6-sinf, @kutubxonachi qiz Algebra 8-sinf, contract-russian, dene tarbiya met, 1438950866 61148, BTTL Lab 2 Istam.docx.lnk, 1 ...Oilada aqliy, axloqiy, jismoniy, estetik tarbiya berish mazmuni ota-onaning bola shaxsini tarbiyalashdagi o`rni;oilada ta’lim-tarbiya berish an’analari, Bolalarda ekologik tarbiya berish, kuzatish va tushuntirish metodlari, Ma'ruza 17, Ma'ruza 17, Navoiy va Bobur tadbiri, 4 sinf jis tar tig`ishlashtirilgan dars ishlanma 2020 2021 konspekt, Glossariy, 2-lab tx\n1. Материалларни бошқариш жараёни\nМатериалларни бошқариш жараёни қуйидагиларни ўз ичига олади\nМатериалларни бошқариш хўжалик бухгалтерия ҳисоби ходимлари олдига қуйидаги вазифаларни қўйади\n4-мавзу. МАТЕРИАЛ ХАРАЖАТЛАРИНИНГ ҲИСОБИ\n1. Материалларни бошқариш жараёни.\n2. Материалларни харид қилиш, сақлаш ва ишлаб чиқаришга бериш.\n3. Материалларни ҳисобга олишнинг узлуксиз ва даврий тизимини фарқлаш.\n4. Ишлаб чиқаришга бериладиган материаллар таннархини аниқлаш: (ялпи идентификациялаш усули; LIFO усули (Last-in first-out, LIFO); ўртача қиймат усули (Average-cost, AVECO); FIFO усули (First-in first-out, FIFO); NIFO усули (next-in first-out, NIFO); меъёрий қиймат усули).\nИшлаб чиқариш корхоналари фаолиятининг самарадорлиги ва давомийлиги кўплаб ички ва ташқи омилларга боғлиқ бўлиб, улардан бири материалларни самарали бошқариш ҳисобланади.\nМатериаллар деб, - ишлаб чиқариш жараёнида бир йилгача муддатда хизмат қилиб, ўзининг қийматини ишлаб чиқарилган маҳсулот (иш, хизмат)лар таннархига тўлиқ ўтказиб борувчи меҳнат предметларига айдилади.\nМатериалларни бошқариш деганда хўжалик фаолияти учун зарур бўлган материаллар миқдорини аниқлаган ҳолда, уларни етарли заҳирасини ташкил этиш ҳамда улардан самарали фойдаланишга доир вазифалар тушинилади.\nМатериалларни бошқариш жараёни қуйидагиларни ўз ичига олади:\n- материалларни сотиб олиш бўйича шартномаларни тузиш;\n- материалларни қабул қилиб олиш;\n- материалларни ишлаб чиқаришга сарфлаш ёки ҳисобдан чиқариш.\nМатериалларни бошқариш хўжалик бухгалтерия ҳисоби ходимлари олдига қуйидаги вазифаларни қўйади:\n- материаллар ҳисобини амалдаги Низом ва БҲМС талаблари доирасида юритилишини назорат қилиш ва юритиш;\n- материалларни тўғри таснифлаш;\n- материаллар заҳирасини ташкил этилиши устидан назоратни ўрнатиш;\n- материалларни ҳаракатини ўз вақтида ва тўғри ҳужжатлаштирилиши юзасидан назоратни ўрнатиш ва уларни ҳисобини тўғри ташкил этиш;\n- хўжаликнинг барча бўлимларида мавжуд материаллардан самарали фойдаланишни назорат қилиш ва уларни бутлигини таъминлаш;\n- материалларни кирими ва сарфланишини тўғри баҳолаш;\n- материаллар назоратини жавобгарлик марказлари бўйича ташкил этиш;\n- материалларни ҳаракати тўғрисидаги маълумотларни умумлаштириш, таҳлил қилиш ва фойдаланувчиларга етказиб бериш;\n- келгуси фаолиятга доир материаллар хариди, баҳоланиши ва сарфи бўйича тегишли тадбирларни ишлаб чиқариш.\nМатериалларни бошқариш ва ҳисобини ташкил этиш 4-БҲМС-“Товар моддий захиралари” ва 21-БҲМС билан тартибга солинади.


Россияни Черногорияда давлат тўнтаришига уринишда айблашди\n09:47 / 19.02.2017\nБуюк Британия Вазирлар Маҳкамасидаги ўз номи сир қолишини истаган манба маълум қилдики, Россия Черногорияда давлат тўнтариши амалга оширишга уринган. Бу ҳақда The Telegraph хабар тарқатди.\nНашрнинг қайд этишича, мамлакатнинг амалдаги бош вазири Мило Жукановичга россияликлар разведка хизмати томонидан суиқасд тайёрланган. Россия махсус хизматлари ҳукумат раҳбарини кузатишгани ва серб миллатчиларидан иборат гуруҳни суиқасд учун тайёрлагани айтилган.\nХабар қилинишича, бундан мақсад ушбу мамлакатнинг НАТОга аъзо бўлишига тўсқинлик қилиш эди.\nЧерногория Мудофаа вазири Предраг Бошкович давлат тўнтариши тайёрлаш ва уни молиялаштиришга «Россия разведкаси алоқадорлигига ҳеч қандай шубҳаси йўқлиги»ни маълум қилган. Лекин на у, на газета бунга далил келтирган.\nThe Telegraph хабарида ёзилишича, Черногорияда амалга ошмай қолган давлат тўнтариши масаласи АҚШ Давлат котиби Рекс Тиллерсон ҳамда Буюк Британия ТИВ раҳбари Борис Жонсоннинг биринчи учрашуви вақтида муҳокама қилинган.\n16 январь куни Черногория ҳукумати Жукановичга Россия фуқароси Эдуард Широков томонидан суиқасд уюштирилишига ҳаракат бўлганидан гумон қилди. Шу билан бирга Черногория Россияга бу борада ҳеч қандай айблов билдирмади.\nЎтган йилнинг 27 октябрида Сербиядаги Danas газетаси бир неча россиялик террорчилик актига тайёргарлик кўрганликда айбланиб, мамлакатдан чиқариб юборилгани ҳақида ёзганди. 28 октябрь куни «Коммерсантъ» нашри ёздики, вазиятга БМТ Хавфсизлик кенгашидаги Россия вакили Николай Патрушев аралашиб, Сербия ва Россия муносабатларида можаро юзага келмаслигини таъминлаган.\nКейинчалик Сербия ҳукумати бу маълумотларни инкор этиб чиқди ва мамлакатдан ҳеч ким чиқариб юборилмагани, Патрушевнинг Сербияга келиши эса аввалдан режада бўлгани ҳақида гапирди.\n2016 йил 16 октябрида Черногорияда теракт содир этишда айбланган 20 нафар сербиялик қўлга олинганди. Тергов талқинига кўра, улар мухолифат митингини ўққа тутиб, кейин унинг иштирокчилари парламентни эгаллаши ва бош вазир Мило Жукановични асирга олишини мўлжаллаганди.\nЧерногорияда ит аёлни ўғри чангалидан қутқарди


Врачларнинг хато хулосаси тиббиётда янги йўналиш – Mulohaza.uz\nВрачларнинг хато хулосаси тиббиётда янги йўналиш\nТиббиёт отаси буюк Гиппократ ўз даврида кулгини қудратли шифо воситаси деб билган. Машҳур олмон шифокори Христоф Вильгельм Гуфеланд 19-аср сўнгида шундай ёзган: “Тана ва руҳни биргаликда ҳаяжонлантира оладиган энг яхши жисмоний ҳаракат кулгидир: у барча аъзоларнинг ҳаётий қувватини кучайтиради”. Болгарларда эса машҳур мақол бор: “Дунё кулги туфайли тирик”.\nВРАЧЛАРНИНГ ХАТО ХУЛОСАСИ\nБуюк Кант ўзининг “Тоза ақл танқиди” китобида таъкидлаганидек, “кулги – бу саломатлик туйғуси”. Ва ниҳоят, ўтган юзйилликнинг атоқли терапевтларидан канадалик Уильям Ослер кулгини “руҳ мусиқаси” деб атади.\nСирасини айтганда, Норман Казинснинг шов-шувларга сабаб бўлган соғайишига қадар кулгининг шифобахшлик хусусиятларига ҳеч қачон жиддий қаралмаган.\n1964 йилда Америкада чиқадиган “The Saturday Review” журналининг 39 ёшли бош муҳаррири Норман Казинс чет элга хизмат сафарига боради. Вужудида бирозгина лоҳаслик, дармонсизликни ҳис этаётгани ва иситма қилаётганини айтмаса, ҳамма иши битади. Бироқ у уйига худди ногирон, мажруҳ сингари қайтди: на оёғи, на қўлини қимирлата оларди ва тўппа-тўғри шифохонага ётқизилди.\nҚўйилган ташхис нохуш эди: умуртқа бириктирувчи тўқималари фаолияти бузилиши билан боғлиқ анкилозли полиартритнинг сўнгги босқичи. Казинсни кучли оғриқлар безовта қилар ва оғриқ қолдирувчи дориларни кўп ичарди. Даволовчи врач унинг соғайиш имконияти бешга бир эканини айтади. Орадан уч ҳафта ўтгач, Казинс шифохонадан меҳмонхонага кўчиб ўтишга қарор қилди ва даволаниш бўйича ўз дастурини ишлаб чиқди. Бу дастур ҳиссиётларни уйғотишга асосланган бўлиб, кулги ана шундай туйғулардан бири сифатида унга киритилган эди.\nДўстлари Казинсга машҳур телекомикслар туширилган видеокассеталарни жўнатишарди. “Мен мамнуният билан кашф этдимки, – деб ёзади Казинс, – ўн дақиқалик зўр қаҳқаҳа оғриқни йўқотиб, икки соатча ухлаб олишга ёрдам беради. Кулги организмга ижобий таъсир ўтказиши ҳақида илмий асосланган қараш борми? Мен буни билмайман… Лекин менга равшанки, кулги С дармондорисининг каттагина дозаси билан бирга патологик жараёнларнинг юз беришини секинлаштиради”.\nНорман Казинс унинг касалини тузалмас деб ҳисоблаган врачларнинг хулосасини рад этди. “New England Journal of Medicine” нашриётида у ёзган “Хасталик анатомияси (бемор нуқтаи назарида)” номли китобнинг биринчи қисми босилиб чиққач, Казинс бутун дунёдаги шифокорлардан 3 мингга яқин мактуб олди. Тиббиёт машъалларининг қарашларига зид ўлароқ улар Казинснинг тузалишига ёрдам берган воситани ижобий баҳолашди. Бу пайтга келиб, Лос-Анжелес тиббиёт университетининг профессорига айланган Казинснинг қатъий хулосаси шундай: “Кулги фақатгина ажойиб оғриқни қолдирувчи таъсирга эгалиги билангина эмас, балки қоннинг биокимёвий таркибини яхшилаб, организмнинг яллиғланишга қарши курашиш қобилиятини ошириши билан ҳам фойдали”.\n1983 йилда Францияда доктор Анри Рубинштейннинг “Кулгининг психосоматикаси” деб номланган китоби чиқди. Китобда кулгининг соғлиққа қандай таъсир ўтказиши ҳақида сўз юритилган ва Казинснинг эмпирик характерга эга бўлган, яъни тажрибага асосланган кашфиёти илмий тасдиқланган эди.\nПсихотерапия билимдонларидан бири, Стэнфорд университети (АҚШ) профессори Уильям Фрейнинг таъкидлашига кўра, кулги юрак фаолиятини кучайтиради, қон босимини мўътадиллаштириб, мушаклар тонусини оширади. Фрей мириқиб кулган одам қандайдир енгил тортиб, руҳий хотиржамликни ҳис этади, деб ҳисоблайди.\nБироқ инсоният, минг афсуски, борган сари маъюс тортаяпти. 1939 йилда кун давомида 19 дақиқадан кам бўлмаган вақтларини кулгига ажратган французлар 1982 йилда бир кунда бор-йўғи 6 дақиқа кулишган. Эҳтимол, кейинги даврда асабни тинчлантирувчи дориларга бўлган эҳтиёж доимий ортиб бораётганининг сабаби шундадир?\nДоктор Анри Рубинштейн кулгининг терапевтик хусусиятларини санаб адо қилиш мушкул эканини ёзади. Бунинг исботи сифатида у беморларида кузатган кулгитерапия ёрдамида даво топиш ҳодисаларидан бир қанчасини мисол келтиради. Бир куни унинг қабулига йиллар давомида керагидан ортиқ тинчлантирувчи дори ичган аёл келади. Шифокор унга Бастер Китон ва бошқа машҳур америкалик ҳажв усталари томошасидан иборат даволаш курсини таклиф қилади ва аёл ҳар куни кечқурун улар иштирокидаги фильмларни кўради. Бир неча ойдан сўнг унинг организми бу табиий стимуляторга шу даражада кўникдики, аёл дориларни қатъий рад этди.\n1984 йилда доктор Рубинштейн Францияда Кулгитерапия марказини очди, бироқ, афсуски, ушбу марказ бир неча йилдан кейин молиявий қийинчиликлар туфайли ўз фаолиятини тўхтатди. Шундай бўлса ҳам жаҳонда кулгини даволаш воситалари қаторига киритаётган врачлар кам эмас. Швейцария, АҚШ ва Канадада махсус диспансерлар очилган. Яна бу давлатларда шундай шифохоналар борки, уларда энг дийдаси қаттиқ – кулги “ўтмайдиган” беморлар учун “шифобахш қитиқлаш” муолажаси ўтказиладиган бўлимлар мавжуд.\nТИББИЁТДА ЯНГИ ЙЎНАЛИШ\nЯпон тадқиқотчилари кулги нафақат саломатлик учун фойдали эканини, балки касалликдан тузалиш жараёнини ҳам тезлаштиришини исботлашди. Аллергик хасталикка чалинган ҳар икки жинсга мансуб беморлар билан тажриба ўтказилди. Улар танасига бирор аллерген юборилди ва терисида аллергик тошмалар “ҳосил қилинди”. Сўнгра беморларнинг бир қисми бир ярим соат мобайнида Чарли Чаплиннинг “Янги замонлар” фильмини, қолган қисми эса об-ҳаво ҳақидаги видеофильмни томоша қилишди. Кейинги текширув шуни кўрсатдики, Чарли Чаплинни томоша қилган беморларда аллергик тошмалар сезиларли равишда камайган, қолганларда эса дастлабки натижа ўзгармай қолган. Бундан шундай хулосага келиш мумкинки, аллергияга чалинган кишиларни юмор билан даволаса бўлади.\nМутахассислар ушбу феноменга тўлиқ илмий изоҳ топишди: кулги организмнинг касалликларга қарши курашиш қобилиятига путур етказадиган стрессни йўқотиш ёки камайтириш хусусиятига эга.\nТиббиётдаги янги йўналиш “гелотология” (юнонча “gelos” – “кулги” сўзидан олинган), бошқача айтганда “кулгитерапия” деган ном олди. Фаннинг турли соҳаларида фаолият кўрсатаётган олимлар юмор, кулги ва саломатлик ўртасидаги ўзаро боғлиқликни ўрганишмоқда. Ҳозирги вақтда улар қуйидаги жиҳатларни аниқлашди.\nКулги оғриқни қолдиради, чунки кулган вақтимизда танада адреналин ва норадреналин гормонлари (катехоламинлар), шу билан бирга, эндорфин ҳам ажралиб чиқиб, қонга ўтади. Охирги модда худди морфий сингари таъсир ўтказади, лекин эндорфин морфийнинг бошқа таъсирларидан холилиги билан муҳимроқ. Катехоламинлар эса яллиғланишларга тўсқинлик қилади ва ревматоид артрит сингари бирмунча жиддий хасталиклардан соғайишни тезлаштиради.\nКулгини кислородли душ, дейиш мумкин, чунки кулаётганимизда организм одатдагидан кўра 3-4 карра кўпроқ кислород ютади.\nКулги овқат ҳазм қилиш трактига енгил уқалагандек таъсир кўрсатиб, ҳазми таомни яхшилайди. Бу айниқса одам қотиб-қотиб кулганида рўй беради.\nОдам кулганида, унинг 80 га яқин мушаклар гуруҳи ишлайди: елка ҳаракатга келади, кўкрак қафаси силкинади, диафрагма тебранади ва юрак тез уради. Организмда ёшариш юз беради.\nКулгидан кейин бронхларда тўпланган шиллиқ ва суюқ моддалар чиқиб кетади. Бу жиҳат айниқса ёмон экологияли шаҳарларда яшовчилар учун фойдали.\nНиҳоят, кулги касбий муваффақиятларга етаклайди, зеро, ҳаётсевар ходимнинг энг қийин вазиятларда ҳам тўғри йўл топа олишига ҳамма ишонади, бу эса унинг карьерасида муҳим роль ўйнайди…\nХулласи калом, кулиб юриш шарт. Врачлар фақат 1 апрель кунигина эмас, ҳар куни мириқиб, қаҳ-қаҳ отиб, юракдан, самимий кулиб юрадиган одамлар кам касал бўлишини, мабодо касалга чалинган тақдирларида ҳам тезда тузалиб кетишларини анча илгари пайқашганди. Демак, соғлиқ учун кулинг!\nМуаллиф: Генрих ТУМАРИНСОН.\nКўрилган : 636\nИнсон бу дунёга бир иш учун келган


Анжей Дуда Польшанинг НАТОдаги ролидан норози\n11:11 / 14.08.2015 2087\nЯқиндагина Польша президентлиги лавозимига ўтирган Анжей Дуда НАТОни альянсда ўз давлатига Россия ва Германия ўртасидаги “оралиқ ҳудуд” сифатида қаралиши сабаб танқид қилди. Поляк етакчисининг фикрлари Британиянинг пайшанба куни чоп этилган "Financial Times" нашрида чоп этилган.\nДуда НАТОдан янада аниқроқ хавфсизлик кафолати ва мамлакат ҳудудида альянс ҳарбийлари сонининг оширилишини сўраган.\n“Биз “оралиқ ҳудуд” бўлишни истамаймиз. Биз НАТОнинг ҳақиқий шарқий қаноти бўлишни хоҳлаймиз. Бироқ бугун ҳарбий базалар жойлашуви акс эттирилган харитага назар ташласак, чегара Германия бўйлаб ўтгани ойдинлашади”, дейди поляк етакчиси.\nУнинг фикрича, агарда Польша ва бошқа марказий Европа мамлакатлари “НАТОнинг ҳақиқий қанотлари бўлса”, ҳарбий базаларнинг ушбу давлатларда ҳам жойлаштирилиши “табиий ва мантиқий” ҳодиса бўлар эди.\nГермания ва НАТОнинг бошқа аъзолари Варшава ҳамда Шарқий Европа давлатларининг улар ҳудудида альянснинг доимий ҳарбий тузилмалари мавжуд бўлиши кераклиги ҳақидаги мурожаатини инкор этиб келишмоқда. Жавоб тариқасида эса биргаликда янги ҳарбий машғулотларни ўтказиш ва барча ҳудудларда ҳарбий контингент алмашинувини амалга оширишни таклиф қилмоқда.


Ўзбекистонда алкоголли ва тамаки маҳсулотларини ижтимоий тармоқлар орқали реклама қилишга барҳам берилади\n10:58 / 03.02.2016\nЎзбекистон республикасининг Хусусийлаштириш, монополиядан чиқариш ва рақобатни ривожлантириш давлат қўмитаси алкоголли ва тамаки маҳсулотларининг ижтимоий тармоқлар ҳамда жамоат жойларида тарғиб қилинишига қарши зарур чораларни қўллайди. Бу ҳақда "Правда Востока" нашри хабар қилган.\nҚўмита мутахассилари бу борада бир қатор мисолларни келтириб ўтмоқда. Бир шиша спиртли ичимликни харид қилган харидорга иккинчиси совға сифатида берилиши, шунингдек, алкоголли ичимликлар ва тамаки маҳсулотлари(кальян)ни истеъмол қилишга чақириқлар шулар жумласидандир.\n"Бир қатор умумий овқатланиш корхоналари, спиртли ичимликларни ишлаб чиқарувчи ва етказиб берувчи ташкилотлар номига Қўмита томонидан бу турдаги реклама ва тарғиботлар тўхтатилгани ҳақида огоҳлантирувчи мактублар йўлланди", дейилган хабарда.\nМаълум қилинишича, бу борадаги огоҳлантиришларга риоя қилмаганларга нисбатан жиноий иш очилиши ва масъул шахсларга нисбатан маъмурий чоралар кўрилади.


«Ucell»нинг савобли ташаббуси мамлакат бўйлаб ёйилади...\n06.10.2020 09:06 0 3077\nТермиз шаҳрида «CОSCОМ» МЧЖ (Ucell савдо белгиси) Тошкент шаҳридаги бош офисидан келган вакиллар ва «Ucell-Термиз» минтақавий филиали ходимлари иштирокида экологик хайрия акцияси ўтказилди.\nСурхондарё вилояти марказий кўчаларида, Санъат саройи ёнидаги боғ ҳамда Амударё соҳилбўйида Термиз шаҳри маъмурияти ва шаҳар бошқарув бўлимининг фаол кўмаги билан Термиз кўчаларида 1200 та каштан дарахти кўчатлари экиб чиқилди.\nДарахт турлари, Сурхондарё илмий-амалий станцияси агрономлари ва ландшафт дизайни бўйича мутахассислар билан Тошкентдан маслаҳатлашгандан сўнг, Ucell томонидан мевали ва манзарали дарахтларнинг 37 хил кўчатлари орасидан танлаб олинди.\nДарахтлар Термизнинг иқлими, тупроғи ва табиий хусусиятларига чидамлилиги ҳисобга олинган ҳолда танланди.\nНега айнан 1200 та кўчат?\nУшбу рақам Термиз ўлкасининг буюк фарзандлари: Абу Исо ат-Термизий ва Ал-Ҳаким ат-Термизийнинг хизматларига чуқур ҳурмат ва эҳтиром белгиси сифатида танланди.\n2020 йилда Марказий Осиё тасаввуфининг йирик вакили Ал-Ҳаким ат-Термизий таваллудининг 1200 йиллиги нишонланди.\n2024 йилда таниқли аллома, буюк олим ва ҳадислар йиғувчиси Абу Исо ат-Термизий таваллудининг 1200 йиллиги кенг нишонланади.\nИшонамизки, тўрт йилдан сўнг Имом Термизийнинг 1200 йиллигига қадар шаҳар аҳолиси каштанлар соясида ёзнинг иссиқ кунларида баҳра олишади.\nҲудудимизда ўз-ўзидан ўсадиган дарахтлар деярли йўқ: уларнинг ҳар бири эҳтиёткорлик билан экилган, суғорилган ва йиллар давомида парвариш қилиб ўстирилган.\nРасулуллоҳ саллаллоҳу алайҳи ва саллам умматларини кўчат экишга, экин-тикин қилишга шу даражада тарғиб этдилар-ки, ҳатто Қиёмат бўлиш арафасида ҳам, имкон топа олса, кўчат экишга буюрдилар: «Агар Қиёмат қоим бўлишни бошласа-ю, бирингизнинг қўлида ниҳол бўлса, Қиёмат қоим бўлишдан олдин уни экишга қурби етса, бас, шундоқ қилсин». (Бухорий ва Аҳмад ривояти).\n«Ўт ўлан ҳам, дарахтлар ҳам сажда қилурлар» (Ар Раҳмон, 6 оят). Демак, ким кўчат, дарахт экса, ер юзида Аллоҳ таолога сажда қиладиган дарахт сонини кўпайишига сабаб бўлган бўлади.\nСоҳибқирон бобомиз «Темур тузуклари»да авлодларига: «Бир дарахт кессам, ўрнига ўн икки дарахт экдим…» – деб, жуда ибратли маслаҳат ёзиб қолдирган.\nДарахт экиш бўйича экологик акциялар Ucell ходимлари учун яхши анъанага айланган. Ўтган йилдан бошлаб Ucell волонтёрлари Тошкентдаги бешта парк зоналарини экишда иштирок этиб, 615 та кўчат: чинорлар, ленкоран акацияси, павловния ва настарин ниҳолларини экишди.\nҚарши ва Навоийда ҳинд настаринлари ва испан дрокларини экдилар. Экиш географияси кенгаймоқда. Энди Термизда Ucell ходимлари томонидан экилган дарахтлар ҳам бор.\nБундай кенг кўламли экологик аксия Ucell томонидан биринчи марта ўтказилмоқда.\nТермизда тўпланган тажриба 2021 йилда бутун Ўзбекистон бўйлаб қўлланилади.\nМаълумот учун: Сурхондарё вилоятидаги «Ucell-Термиз» минтақавий офиси 325 мингдан ортиқ фаол абонентларга хизмат кўрсатади. «Ucell-Термиз»да 42 нафар ходим фаолият олиб боради. Вилоятда 183 дилерлик маркази мавжуд, улардан 42 таси Ucellнинг моно-офислари.\nUcell Термиз хайрия акцияси\nТехнология Кеча, 15:47\nТехнология 24/02, 18:07\nТехнология 24/02, 15:03\n«Ucell» компанияси Навоийда абонентлар сони бўйича етакчи ўринни эгаллаб келмоқда (видео)\n#Шавкат Мирзиёев - 1993